Баранавічы: 57% апытаных гараджанаў не пойдуць галасаваць на мясцовых выбарах\nhttp://spring96.org/be/news/33184 2010 2010-04-14T17:44:15+0300 2010-04-14T17:44:15+0300 1970-01-01T03:00:00+0300 be http://spring96.org/files/images/sources/intex-press.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nБаранавіцкая недзяржаўная газета “Intex-press” правяла два апытанні сярод чытачоў на ўласным сайце. На пытанне карэспандэнтаў Зінаіды Дрозд і Іны Ганчар “Ці ведаеце Вы свайго дэпутата ў гарсавет?” усе 36 рэспандэнтаў адказалі адмоўна. Палова з апытаных патлумачыла гэта тым, што праца нашых дэпутатаў нікому не бачная і не мае практычных вынікаў. Траціна рэспандэнтаў адказала, што сярод дэпутатаў гарсавета няма годных людзей, да якіх можна звярнуцца па канкрэтных праблемах. Таму амаль усе апытаныя гараджане выказвалі скептыцызм і абыякавасць да будучых выбараў у мясцовыя Саветы. Адзін з рэспандэнтаў абураўся тым, што яго бацька памёр 3 гады таму, а выбарчая камісія запрашае нябожчыка прыняць удзел у мясцовых выбарах 25 красавіка. Абураны малады чалавек прасіў газету “Intеx-press” не пакідаць гэтую інфармацыю без увагі.\nДругое пытанне на сайце недзяржаўнай газеты “Intex-press” гучала так: “За каго вы будзеце галасаваць на выбарах у мясцовыя Саветы дэпутатаў?” На 14 красавіка ў апытанні ўдзельнічала 280 чалавек. 57% апытаных жыхароў горада адказалі, што не пойдуць галасаваць на мясцовыя выбары 25 красавіка. 12% сказалі, што вызначацца, калі прыйдуць на выбарчыя ўчасткі, а 6% заявілі, што прагаласуюць супраць усіх. Яшчэ 6% рэспандэнтаў пацвердзілі, што прагаласуюць за таго кандыдата, чыя праграма будзе найбольш пераканаўчай. Цікава, што за кандыдатаў ад улады прагаласуе ўсяго толькі 6% выбаршчыкаў, а за кандыдатаў ад апазіцыі – больш чым у два разы, 13%. Праўда, толькі ўсіх апазіцыйных кандыдатаў у Баранавічах не зарэгістравалі і выбары будуць безальтэрнатыўнымі на 33-ох з 36-ці выбарчых акругаў.


Галоўная ➠ Навіны ➠ Гараджане мараць З жонкай на Кубе, з Пуціным - у Благавешчанску\nАпублікавана 21.06.2011 11:17\nПартал Яндэкс Навіны пацікавіўся, дзе і з кім жыхары абласнога цэнтра хацелі б правесці лета\nДык вось, ва Благавешчанск прыйшло лета. Ня каляндарнае, а самае сапраўднае з 30-градуснай спякотай і дзяўчатамі ў лёгкіх сукенках. Самы час падумаць пра тое, дзе б правесці летні адпачынак. Мы выйшлі на вуліцы горада, каб даведацца, з кім і дзе хацелі б правесці гэтае лета благовещенцы. Вынікі апынуліся нечаканымі, некаторыя нашы рэспандэнты далі волю фантазіі.\n- На моры - занадта банальна. Я б хацела правесці лета са сваім каханым чалавекам. Дзе-небудзь за горадам на які-небудзь базе адпачынку.\nМалады чалавек, які прадставіўся Косьцікаў, здзівіў экзотыкай і кароткасцю:\n- Хачу правесці лета на Кубе са сваёй жонкай.\nНаталля, студэнтка педкаледжу:\n- Лета нарэшце-то пачалося! Правесці яго хацелася б са сваёй каханай сям'ёй на дачы.\n- З Пуціным! Дзе? А прама тут, у Благавешчанску. Што б мы з ім тут рабілі? Адпачывалі б, па дарогах нашым праехаліся ...\nАнастасія Самусева, аніматар\n- Мае бацькі жывуць у Кастраме, таму пасля сесію, я адпраўлюся менавіта туды. У маіх планах праца, паездка на мора і безупыннае рух: сядзець на месцы я дакладна не планую! Шануеце родных і правільна расстаўляйце прыярытэты, усім каханні!\nКанстанцін Лёсік, студэнт-журналіст\n- Першую палову лета я праводжу з каханай дзяўчынай у Благавешчанску і адпачываю ад вучобы. А ў жніўні пакіну родны горад і ўпершыню паеду праходзіць практыку за яго межамі - у Маскве. Трохі страшна, але трэба ж калісьці пачынаць!\nВалерыя Рабусова, прадавец-кансультант:\n- Мая мара - правесці лета з каханым чалавекам на моры. Шумны прыбой, сонца, чайкі і любімы пад бокам - па-мойму, гэта можа ашчаслівіць любую дзяўчыну! Жадаю сабе і ўсім такога лета!\nЧытайце таксама Благовещенец, вазьмі цукерку, або прыязнае Ці гараджане?


У Віцебску пройдзе Міжнародны турнір Еўрапейскай юнацкай баскетбольнай лігі | Народные новости Витебска\nУ Віцебску пройдзе Міжнародны турнір Еўрапейскай юнацкай баскетбольнай лігі\nЯна Ільіна • 22/3/12 8:12 • Спорт\nУ Цэнтральным спартыўным комплексе ў Віцебску з 22 па 25 сакавіка пройдзе Міжнародны турнір Еўрапейскай юнацкай баскетбольнай лігі (ЕЮБЛ). У турніры прымуць удзел 8 каманд з Беларусі, Расіі, Латвіі і Польшчы.\nНашу краіну на гэтых спаборніцтвах прадставіць мінская каманда БДУІР. Яе аснову складаюць гульцы, якія сёлета ўлетку выступяць у складзе маладзёжнай зборнай Беларусі на чэмпіянаце Еўропы ў Балгарыі. А зараз мінчанам давядзецца змагацца з наступнымі клубамі: "Хімкі", "Валгаград" – з аднайменных расійскіх гарадоў, "Дынама" (Масква), "Рыга", "Ліепая", ДSN (Латвія), "Трэфл" (Сопат, Польшча). Узрост спартсменаў – 19-20 гадоў.\nВіцебскі этап Міжнароднага турніру ЕЮБЛ – трэці па ліку. Папярэднія этапы прайшлі ў Беларусі і Латвіі. Фінал спаборніцтваў пройдзе ў Рызе 26-29 красавіка. Пасля 10 матчаў двух ранейшых этапаў мінскі БДУІР набраў 18 ачкоў і займае 3-е месца ў турнірнай табліцы. На два ачкі болей у эстонскай каманды "Хіто". У польскага "Трэфла" – 19 ачкоў.\nУсяго ў турніры ЕЮБЛ удзельнічаюць 16 каманд з розных еўрапейскіх краін. У фінал выйдуць 4 мацнейшыя каманды.\nГульнявая праграма турніру пачнецца ў пятніцу, 23 сакавіка. Расклад першага дня спаборніцтваў:\n10.00 Валгаград – Хімкі\n11.20 Трэфл – Рыга\n12.40 Ліепая – Рыга\n14.00 БДУІР – Дынама\n15.20 Хімкі – Трэфл\n16.40 Рыга – Валгаград\n18.00 Дынама – Ліепая\n19.20 Рыга – БГУІР\nРасклад наступных матчаў можна паглядзець тут: http://www.neybl.lv/public/?id=59&ln=en&news_..


Cisco CCNA Network Асновы|нешта ў розніцу|Neo2SHYAlien\n22.02.2011 па Neo2SHYAlien·0 Каментары\nУ нядзелю ён быў модульны экзамен (канец семестра 1) за Cisco CCNA Network Асновы. У цэлым гэта было вялікае чытанне і навучанне з верасня па цяперашні час. Накрая всичко се нареди но както обикновено съм недоволен – Справа ў тым, што я ўзяў аснасткі, яна сама па сабе нічога не значыць, ці, прынамсі, не ў Балгарыі, нягледзячы на, Я б атрымаў сертыфікат, вы ведаеце ўсё фундаментальныя праўды аб сетках Cisco кажа. няшчасная раніцы, што мой вынік з'яўляецца нізкім – 85%. Я спадзяваўся, па меншай меры, 90% але шанец. Тым не менш, гэта правал 😆 . Часткова задаволены ўжо пачаў сапраўды прыемныя заняткі, якія толькі цьмяна razchoplihme – пратаколы маршрутызацыі і г.д.. Зараз усе сухая тэорыя, якая была ўзятая застанецца ў мінулым, і пачаў вельмі весела з маршрутызатараў і камутатараў.\nГэта крыху дзіўна, на гэтым тыдні ўпершыню з верасня я павінен вывучыць цэлы тыдзень ад працы пасля таго, як будзе цікава, што рабіць, ці не 😈\np.s Мужчына Radiohead прымусіў мяне забілі – анамальна халаднавата кавалак. Я чуў толькі добрыя водгукі для свайго апошняга альбома.\nPrevious Previous post: трохі выпраўленняў\nДалей Next post: Android-аптымізацыя


Всю свою жизнь Лариса Демидович поёт — Шумилино. Новости Шумилино и Шумилинского района. Герой працы. Герой труда. Районная газета\nВсю свою жизнь Лариса Демидович поёт\nКультура Людзі і лёсы\n13.01.2020 30.01.2020 shumilino521Комментарии on Всю свою жизнь Лариса Демидович поёт\nДуша ў яе песенная\nБыць таленавітым, творчым, цікавым чалавекам, а яшчэ валодаць прыгожым голасам наканавана не кожнаму. Ларысе Дземідовіч у гэтым сэнсе пашанцавала. Музыка стала яе прафесіяй, яе лёсам.\n– Калі я была зусім маленькая, марыла стаць артысткай, – прызнаецца яна. – Гадоў з трох брала ў рукі «мікрафон» і спявала любімыя песні. На сямейных святах заўсёды выступала, яшчэ і танчыла, цешыла гасцей сваімі выступленнямі. Усім гэтым захапляюся і цяпер.\nМузыка і песні заўсёды гучалі ў доме Ларысы Мікалаеўны. Бо сям’я ў яе музычная. Бабуля добра спявала, дзядуля іграў на гармоніку і балалайцы. Старэйшая сястра Наталля ўсё жыццё працуе харэографам у Новалукомлі. А ў юнацтве дзяўчаты нават спявалі разам у ансамблі. Успамінае Ларыса Мікалаеўна, што ў яе бацькоў таксама былі выдатныя вакальныя дадзеныя. І сыны добра спяваюць. Старэйшы сын Аляксей у дадатак выдатна іграе на гітары.\nЛарыса Дземідовіч у галіне культуры даўно – трыццаць гадоў складае яе працоўны стаж. Сваю працоўную дзейнасць пачала на Шуміліншчыне пасля заканчэння Віцебскага культурна-асветніцкага вучылішча. Калектыў Шумілінскага РЦК лічыць адным з самых моцных у вобласці. І вельмі ўдзячна калегам за падтрымку, якую адчула на пачатку прафе-сійнага шляху.\nДаволі працяглы час Л. Дземідовіч узначальвае народны хор народнай песні “Світанак”, кожнае выступленне якога яркае, запамінальнае, непаўторнае. Высокі мастацкі ўзровень, выканаўчае майстэрства, актыўная канцэртная дзейнасць калектыву не аднаразова адзначалася граматамі і падзякамі. Музычныя выступленні спявачкі вылучаюцца асаблівым каларытам і манерай выканання, галасавым дыяпазонам, вытанчанасцю вакалу і афарбоўкай гуку.\nЯна заўсёды на сцэне. Адчуваць сябе на ёй як рыба ў вадзе дапамагае шматгадовы творчы вопыт. Яна атрымлівае задавальненне ад вынікаў працы. Ды і сумаваць Л. Дземідовіч няма часу. А калі раптам яе напаткае дрэнны настрой, Ларыса займаецца якой-небудзь цікавай і важнай справай: асабліва любіць вышываць і вязаць. Калі выдаецца вольная хвіліна, рада пабыць дома, выехаць на прыроду.\nНаперадзе ў Ларысы Дземідовіч многа планаў, жаданняў, а самае вялікае – спяваць песні. Вось так і крочыць неразлучна з песняй па жыцці. Бо душа ў яе – песенная.\nКаштоўная спадчына земляка Уладзіміра Белавусава\n11 кастрычніка – Дзень работнікаў культуры\nВ Шумилинском музее открылась выставка работ Ларисы Сафончик


08 студзень 2010, 19:50\nНіхто з актывістаў апазыцыі, якіх гвалтам узялі ў войска, ня змог сустрэць Каляды зь сям’ёй. Некаторыя зь іх стаялі на страявым пляцы, некаторыя ляжалі ў лязарэце, іншым камандзіры наладзілі «ідэалягічную экзэкуцыю».\nМаці актывіста Маладога фронту Андруся Цянюты з Гомелю паведаміла «Свабодзе», што яе сын зноў захварэў у войску:\n«Сын захварэў і ляжыць у санітарнай частцы. Паведаміў, што вельмі высокая тэмпэратура. Мы зь ім пагаварылі і дамовіліся, што я прыеду на наступным тыдні. Відавочна, што ў сына бранхіт».\nПа словах маці, цяпер у Андруся могуць быць справакаваныя і іншыя хваробы. Юнака забралі ў войска насуперак рэкамэндацыям лекараў. Служыць Андрусь Цянюта ў 103-й мабільнай брыгадзе у Віцебску.\nНя самае радаснае ўражаньне ад Калядаў і ў паплечніка Цянюты па Маладым фронце, а цяпер таксама салдата Зьмітра Хведарука:\n«Ну вось учора паводле старога календара праваслаўныя сьвяткавалі Каляды. Замест таго каб вернікі гэтай канфэсіі адзначалі сьвята, іх 40 хвілінаў трымалі на двары. У завею нас муштравалі, змушалі крычаць: „Вітаем вас, спадар падпалкоўнік!“\nУвогуле, дзень быў даволі пусты. Нічога, што б нагадвала чалавеку пра сутнасьць сьвята Божага нараджэньня, не адбывалася. Ніхто таксама не тлумачыў, чаму менавіта ў гэты дзень праваслаўныя адзначаюць гэтае сьвята».\nУ студзені мінулага году Зьмітра Хведарука прымусам забралі ў войска. Служыць ён у вайсковай частцы ў Жодзіне.\nПра занятак салдата-апазыцыянэра Яўгена Скрабца ў вайсковай частцы ў Жлобіне мы гутарылі зь яго маці Ірынай Скрабец. Яна кажа, што камандзіры абяцалі сыну два дні адпачынку за ўдалы выступ у армейскай самадзейнасьці на аглядзе ў Менску.\n«Ён удала выступіў. Яго запэўнілі, што атрымае за гэта адпачынак на 2 дні. Ён сказаў, што зьезьдзіць на гэты час у Менск. Я папярэдзіла: „Жэня, дарэмна не спадзявайся, не дадуць“. І, канечне, не дадуць, бо ён жа чытаў прысягу на беларускай мове.\nСыну дазваляюць толькі коратка размаўляць па тэлефоне. Кажа, што ўсё ў яго нармальна».\nЯўген Скрабец — актывіст берасьцейскага Маладога фронту. Служыць цяпер у Жлобіне.\nПаводле інфармацыі палітыка Вінцука Вячоркі, ягоны сын Франак патрапіў пад так званае «грамадзкае асуджэньне» ў вайсковай частцы ў Мазыры. Яго абвінавацілі ў распаўсюджваньні інфармацыі пра захворваньне салдатаў на каросту, у сувязі з чым ніводзін салдат не атрымае адпачынку да красавіка.\nВінцук Вячорка: «Вельмі характэрна, што якраз у Сьвяты вечар, які павінен навейваць атмасфэру супакаеньня і дараваньня, палітычныя афіцэры не знайшлі нічога лепшага, як учыніць вось такую палітычную экзэкуцыю над адным з жаўнераў, спрабуючы ў гэта ўцягнуць і іншых».\nМіністэрства абароны набірае міратворцаў


Будзьма беларусамі! » Гурт “PAWA” прэзентаваў кліп на песню “Зайграй жа мне, дударочку” (Відэа)\nГісторыя пра беларускага хлопца, з добрых якасцяў якога “вусы”, “выкшталцоная гульня на дудзе” і здольнасць пастаяць за сваю каханую, у новым кліпе гурта PAWA “Зайграй жа мне, дударочку”.\nГэта гісторыя пра беларускага хлопца, для якога звычайны выходны дзень пачынаецца недахопам грошай на талончык, язды вярхом на тралейбусе, сустрэчай з каханай і скончваецца выратаваннем дзяўчаты ад хулігана. Ці могуць яго таленты дапамагчы яму ў гэты дзень ?! Бясспрэчна, калі ты з такімі вусамі.\nРэжысёр-пастаноўшчык – Антон Жук – навучэнец Беларускай дзяржаўнай акадэміі мастацтваў, які абраў здымкі кліпа для групы PAWA ў якасці сваёй дыпломнай працы. Музыка гурта прыцягнула Антона стылістычнай арыгінальнасцю, а песня “Зайграй жа мне, дударочку” у большай ступені раскрывае аптымістычны характар беларусаў.\nБеларуская народная музыка і сучасныя рэаліі, якіяў некаторай ступені гіпертрафаваныя і даведзены да лёгкага абсурду. Гэта дазволіла рэжысёру дакладней адлюстраваць забіяцкі характар кампазіцыі.


Наталля Рабава: «Калі мы стаім на месцы, нашы суседзі ідуць наперад» | Новы Час\n— Наталля, наколькі правядзенне гэтай канферэнцыі актуальнае для нашай краіны?\n— Узровень жыцця падае. Кожны адчувае гэта на сваёй скуры. І людзі разумеюць, што трэба нешта рабіць. Пра гэта ж фактычна сказаў памочнік прэзідэнта Кірыл Руды, які публічна заявіў, што ў нас ёсць людзі ў заходніх касцюмах, але ці ёсць у нас людзі з заходнімі мазгамі, якія дазваляюць праводзіць гэтыя рэформы?\n— Зараз сітуацыя складваецца наступным чынам: чыноўнікі, згодна даследаванню BISS, у цэлым жадаюць рэформ, але няма ніякай выразнай стратэгіі іх паводзін. І кіраўнік дзяржавы прама гаворыць, што «будзем «рэзаць» гэтых рэфарматараў». Зразумела, гэта не вельмі спрыяе жаданню дзяржслужачых нешта мяняць.\n— Да ўдзелу ў канферэнцыі былі прыцягнутыя вельмі сур’ёзныя эксперты з розных краін: Літвы. Эстоніі. Расіі, Казахстана, Грузіі. Чаму былі выбраныя менавіта гэтыя краіны?\n— Таму што гэта краіны з агульным мінулым. Літва — наш сусед, які перабудаваў сістэму дзяржаўнага кіравання па лякалах Еўрапейскага Саюза. Казахстан рэфармуецца вельмі сур’ёзна ужо дастаткова шмат гадоў і заяўляе пра яшчэ большыя амбіцыі ў гэтай сферы. Грузія вядомая ўсяму свету сваімі кардынальнымі крокамі ва ўсіх галінах. Эстонія — флагман у сферы прымянення электроннага ўраду.\nВыступы экспертаў былі вельмі цікавымі, і нам, як арганізатарам, было вельмі шкада перарываць спічы некаторых выступоўцаў з-за часовых абмежаванняў.\nДарэчы, на канферэнцыі прысутнічалі таксама выступаючыя спікеры з дзяржорганаў Беларусі.\nМы ж пры арганізацыі гэтага мерапрыемства не ставілі мэтай выпрацаваць нейкую падагульняючую рэзалюцыю і потым за яе прагаласаваць, а хацелі прадаставіць пляцоўку для дыялогу, магчымасць выказаць розныя меркаванні і падзяліцца сваім назапашаным досведам.\n— Ці ўдалося знайсці агульную мову з прадстаўнікамі дзяржструктураў?\n— Практычна паўсюль узнікалі супярэчнасці. Электронны ўрад, па меркаванні прадстаўнікоў улады, у цэлым патрэбны. Але ён мяркуе нейкі давер да грамадзян і правядзенне рэформ у цэлым. А з гэтым у нас, як вядома, праблемы.\n— Можаце сказаць, досвед якой краіны нам найбольш прымальны і актуальны?\n— Досвед Эстоніі нам найбольш цікавы ў галіне электроннага ўраду. Грамадзянін можа не толькі атрымліваць сэрвісы анлайн, але і актыўна ўдзельнічаць у жыцці краіны — абмяркоўваць нарматыўна-прававыя акты, галасаваць і г.д. Там зараз нават ёсць магчымасць атрымання электроннага грамадзянства.\nГрузія нам цікавая той думкай, што нельга капіяваць чужы досвед, нават самы ўдалы. Дзяржава, у ідэале, павінна ўзяць на сябе ролю суддзі і назіраць за захаваннем выпрацаваных правілаў, а не старацца перайграваць іншых гульцоў.\nДосвед Казахстана нам таксама вельмі цікавы. Краіна датэрмінова ўвайшла ў топ-50 краін з самай канкурэнтаздольнай эканомікай і цяпер хоча ўвайсці ў топ-30. Мы на гэты фоне выглядаем неяк зусім непераканаўча.\n— Дык усё ж па якому шляху нам рухацца наперад: казахстанскаму, эстонскаму, грузінскаму?\n— З аднаго боку, нам нельга браць чужое адзенне і нацягваць яго на сябе. Але з другога, працэс кройкі і шыцця сукенкі не ўнікальны. Таму нам трэба больш уважліва прыгледзецца хоць б да досведу суседніх краін і ўзяць з яго лепшае. Таксама неабходна паставіць адпаведныя мэты і задачы, а потым вымяраць вынікі.\n— Чаму дыялог з прадстаўнікамі дзяржаўных структур развіваецца так, мякка кажучы, няпроста?\n— Калі б не было бюджэтных дзірак, то дыялогу, напэўна б, увогуле не атрымалася. Але таму што ў нас сур’ёзныя праблемы з напаўняльнасцю бюджэту, пытанне «хочацца ці не хочацца рэформаў», папросту не стаіць. Гэта проста суворая неабходнасць.\n— Які вынік канферэнцыі?\n— Мы ўбачылі інтарэс з боку дзяржорганаў, грамадскасці да найбольш перспектыўных напрамкаў развіцця беларускага грамадства. Мы ўсвядомілі гатоўнасць да дыялогу. Спадзяюся, што тыя думкі і інструменты правядзення магчымых рэформаў, пра якія мы гаварылі на канферэнцыі, будуць неяк пачутыя. З усімі вынікаючымі.\n— Наталля, наколькі гэта рэалістычна?\n— Не думаю, канешне, што наша канферэнцыя пераламала сітуацыю. Але мы прадставілі пляцоўку для выказвання поглядаў і пазіцый па сітуацыі ў краіне. Гэтая сітуацыя няпростая, і мы кіруемся толькі жаданнем яе змяніць да лепшага.\nВельмі крыўдна ўсведамляць, што калі мы стаім на месцы, нашы суседзі ідуць наперад.\nШкола маладых публічных адміністратараў


Віктар Лукашэнка і Рамзан Кадыраў ФОТАФАКТ\nПадчас візіту ў Беларусь кіраўнік Чачні Рамзан Кадыраў меў сустрэчы з прэзідэнтам Беларусі Аляксандрам Лукашэнкам, прэм’ер-міністрам Андрэем Кабяковым, наведаў Мінскі аўтамабільны завод, а таксама сустрэўся з каўказскай дыяспарай Беларусі.\nЯшчэ адну сустрэчу Рамзан правёў з памочнікам Лукашэнкі па пытаннях беспекі, старэйшым сынам кіраўніка Беларусі Віктарам Лукашэнкам.\n«Рэгіён Расіі — Чачня — з'яўляецца адзінай тэрыторыяй у свеце, дзе цалкам пераможаны тэрарызм, — напісаў Кадыраў. — Мы з Віктарам Аляксандравічам абмеркавалі магчымыя механізмы ўзаемадзеяння ў шэрагу кірункаў і знайшлі поўнае паразуменне».\n«Мы з Віктарам Аляксандравічам даўно ўжо з'яўляемся сапраўднымі сябрамі, паміж якімі склаліся праўдзіва брацкія адносіны! Я гэта цаніў і цаню! Дзверы Чачні і майго дома заўсёды адкрытыя для Віктара Аляксандравіча!» — скончыў пост Кадыраў.\nРамзан Кадыраў — сын Ахмата Кадырава, які ўзначальваў Чачню ад 2000 да 2004 гадоў, да забойства. У 2007 годзе Чачню ўзначаліў Рамзан Кадыраў.


«Форум працоўнай моладзі» - Молодёжь Минщины | Интернет-портал\n«Форум працоўнай моладзі»\nШто хвалюе сучасную моладзь, якія перспектывы яна бачыць у сваёй працы і як рыхтуецца да маючых адбыцца другіх Еўрапейскіх гульняў, якія пройдуць у Беларусі? Гэтыя і іншыя пытанні абмеркавалі на «Форуме працоўнай моладзі». Ён сабраў прадстаўнікоў самых розных прафесій з усіх раёнаў Мінскай вобласці ў Інстытуце павышэння кваліфікацыі і перападрыхтоўкі кадраў Беларускага дзяржаўнага педагагічнага універсітэта імя Максіма Танка.\nТакая пляцоўка была абрана не выпадкова бо дзейнасць інстытута апроч іншага накіраванына на прадастаўленне дадатковай прафесійнай адукацыі. Гэта значыць працуе на павышэнне якасці кваліфікацыі ўжо працуюючых спецыялістаў, што вельмі важна ва ўмовах нашага свету, які, як вядома, імкліва развіваецца.\nАрганізатарам форуму выступіў Мінскі абласны камітэт Грамадскага аб'яднання «Беларускі рэспубліканскі саюз моладзі». Па словах другога сакратара Уладзіміра Багданава, ён стаў своеасаблівым стартам, пляцоўкай для падрыхтоўкі далейшай працы па стварэнні савета працоўнай моладзі Мінскай вобласці. Гэта будзе самы сапраўдны калегіяльны орган, у якім будуць збірацца парады, прымацца рашэнні па рэалізацыі дзяржаўнай маладзёжнай палітыкі і вырашацца надзённыя праблемы моладзі.\n- Сёння перад намі стаяць выразныя практычныя задачы, - адкрыў форум першы сакратар Мінскага абласнога камітэта ГА «БРСМ» Кірыл Шык. - Але спадзяемся, што сустрэча пройдзе без лішняга пафасу ў сяброўскай атмасферы і акрамя цікавай і карыснай інфармацыі вы павязеце з сабой яшчэ і добры настрой. Мы сапраўды працуем над стварэннем савета працоўнай моладзі, а дакладней Рэспубліканскага савета лідэраў, у склад якога ўвойдуць самыя актыўныя маладыя людзі. Важна, каб яны, апроч іншага, былі гатовыя ўзяць на сябе ўсю паўнату адказнасці. Сёння ж мы з вамі пазнаёмімся з працай інстытута перападрыхтоўкі і абмяркуем актуальныя для нашай краіны тэмы.\nТаксама гасцей павітала першы прарэктар Мінскага абласнога інстытута развіцця адукацыі Інга Кандрацьева.\n- Мы шчыра рады прымаць у гэтых сценах прадстаўнікоў працоўнай моладзі вобласці. Прыемна бачыць вынік таго, як Рэспубліканскі саюз моладзі культывуе ў маладых людзях патрыятычныя і культурна маральныя каштоўнасці, выхоўвае грамадзянскую самасвядомасць і дапамагае развівацца творчаму патэнцыялу - дае актыўным і мэтанакіраваным людзям выказваць сваю пазіцыю і ўплываць на развіццё нашага грамадства. Бо гэта так важна, што б той, каму ёсць што сказаць - быў пачуты і атрымаў падтрымку сваіх смелых ініцыятываў. А сістэма адукацыі Мінскай вобласці - гэта неад’емная частка саюза моладзі. Таму сёння нам вельмі прыемна бачыць столькі неабыякавых людзей, удзельнікаў форуму.\nІнга Пятроўна прадставіла некалькі пазнавальных відэа, у якіх падрабязна распавядалася пра дзейнасць Інстытута развіцця адукацыі, яго ўдзеле ў міжнародных праектах і напрамках развіцця. А пасля запрасіла ўдзельнікаў у імправізаваную літаратурную гасцёўню - мабільную музейную экспазіцыю адукацыі Мінскай вобласці. Дзе ў кнігах і друкаваных прынадах захавана педагагічная спадчына Міншчыны. Экскурсію правяла начальнік аддзела інфармацыйнага забеспячэння і бібліятэчнай работы Алёна Белая. У канцы яна прапанавала ўдзельнікам азнаёміцца з інфармацыйнымі буклетамі. Адзін з іх: «100 папулярных кніг для моладзі» быў аформлены ў выглядзе тэсту - колькі з пералічаных твораў вы прачыталі? У мяне выйшла трыццаць два.\nПасля экскурсіі для ўдзельнікаў форуму быў праведзены масавы трэнінг накіраваны на тое, каб дапамагчы маладым людзям пераадолець розныя псіхалагічныя бар'еры ў зносінах. З такімі бар'ерамі мы сустракаемся штодня і часта, проста ігнаруем іх. Напрыклад, калі ў нас па нейкай прычыне не складваецца зносіны з пэўным чалавекам, то мы хутчэй за ўсё перастанем прадпрымаць спробы. Гэта рэальна ў звычайным жыцці, але непрымальна для тых, хто нясе адказнасць за прыняцце рашэнняў, арганізацыю працы іншых людзей. Для лідэраў. А паколькі форум працоўнай моладзі "PROрайон" быў заяўлены як стартавая пляцоўка для пачатку працы па стварэнні Савета лідэраў, гэтая тэма была вельмі актуальная.\nПасля невялікага перапынку адбыўся Адкрыты дыялог на тэму «Еўрапейскія гульні ў сталіцы - удзел БРСМ і моладзі». Асноўнымі спікерамі сталі трох разовы чэмпіён свету па веславанні на каноэ, майстар спорту міжнароднага класа, член Алімпійскай зборнай і выхаванец ДЮСШ “Алімпія” Мінскага раёна Арцём Козыр; майстар спорту міжнароднага класа па рускім жыме, рэкардсмен Рэспублікі Беларусь, Расійскай Федэрацыі, Еўропы і свету па рускім жыме і жымовому марафону Павел Клындюк і майстар спорту па веславанні на каноэ, выпускнік Плешчаніцкага вучылішча Алімпійскага рэзерву Лагойскага раёна Дзмітрый Саніковіч.\nУ выніку размова ахапіла больш шырокае кола пытанняў, чым проста Еўрапейскія гульні. Гаворка пайшла пра тое, як важна прыцягваць дзяцей і моладзь да спорту. Зала адзначыла, што часта для гэтага проста няма ўмоваў.\n- Хутчэй - няма жадання, - адказаў Павел Клындюк, які з'яўляецца таксама першым сакратаром Чэрвеньскага РК ГА «БРСМ». - Зараз у Чэрвені ёсць клуб «Сілавыя віды спорту», працуе секцыя для дзяцей. Першую спробу я распачаў 2017 годзе - ці правёў першы буйны турнір па шматпаўторным жыме і станавай цязе, хоць да гэтага вопыту арганізатара у мяне не было.\nНатуральна само па сабе ўсё гэта не з'явілася. Мне здаецца, таму і важная ініцыятыва. Калі ставіш перад сабой канкрэтную мэту, знаходзіш і спосабы яе дасягнення.\nТаксама ён адзначыў, што важна зацікавіць і заматываваць дзяцей, на сваім прыкладзе паказаць, чаму займацца спортам гэта важна.\nАрцём Козыр і Дзмітрый Саніковіч падтрымалі гэтую думку і распавялі, што ў дзяцінстве матывавала іх і чаму яны прыйшлі ў вялікі спорт.\nА ў канцы сустрэчы першы сакратар абласнога камітэта «БРСМ» Кірыл Шык прапанаваў спартсменам пакінуць аўтографы на надта незвычайным прадмеце - вясле. Гэта аказалася добрай традыцыяй саюза моладзі, так яны сабралі аўтографы ўжо не аднаго спартсмена.\nПерад завяршэннем форуму Кірыл Іванавіч яшчэ раз нагадаў удзельнікам, што сапраўдны малады лідэр павінен быць заўсёды гатовы праявіць ініцыятыву і ўзяць на сябе адказнасць за яе рэалізацыю.\nФота з архіву абласнога камітэта "БРСМ".


Замест тэхагляду: што можна зрабіць у аўто за грошы, зэканомленыя на дарожным падатку - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nЗамест тэхагляду: што можна зрабіць у аўто за грошы, зэканомленыя на дарожным падатку\nБеларусы прадаўжаюць байкатаваць тэхагляд.\nТэхагляд у Беларусі не праходзіць амаль кожны трэці аўтамабіліст. Часцей за ўсё з прычыны нежадання плаціць «транспартны падатак», і гэты факт прызнаюць на афіцыйным узроўні. Многія мяркуюць, што грошы, якія трэба плаціць пры праходжанні ТА, лепш выдаткаваць на рамонт і абслугоўванне свайго аўтамабіля, піша abw.by.\nПакуль змены ў закон не прынятыя, а грамадзяне прадаўжаюць сабатаваць праходжанне тэхагляду, паглядзім, што можна зрабіць у аўто за грошы, зэканомленыя на дарожным падатку.\nПрыблізна ў паловы аўтаўладальнікаў, апытаных у групе abw.by «Вконтакте», маса аўто складае ад 1,5 да 2 тон. Падатак на іх - 6 базавых адзінак, або 153 рублі, для аўто, старэйшых за 10 гадоў. Калі аўтамабіль маладзейшы, сумы трэба памнажаць на два. Да гэтага трэба дадаць плату за саму працэдуру праходжання, а гэта яшчэ блізу 25 рублёў.\nАтрымліваем блізу 330 руб для аўто, маладзейшых за 10 гадоў, і блізу 180 руб для машын, старэйшых за 10 гадоў.\nПаглядзім, што могуць зрабіць ці набыць для свайго аўтамабіля такія аўтаўладальнікі.\nМесячны запас паліва\nНа 180 руб можна заправіць 115 літраў 92-га бензіну або 108 літраў дызельнага паліва. Дарэчы, прыблізна такую суму на паліва штомесяц выдаткоўвае кожны пяты наш падпісчык.\nЗа гэтыя грошы можна зрабіць хімчыстку салона або папаліраваць кузаў, а на рэшту, калі яна будзе, можна заправіцца.\nУ 180 руб можна ўкласціся пры куплі пары новых колаў недарагіх брэндаў памерам 195/65 R15. Уладальнікі аўто, маладзейшых за 10 гадоў і зусім на зэканомленыя грошы змогуць купіць поўны камплект покрывак.\nКалі ваш аўтамабіль моцна пашкоджаны карозіяй, названай сумы павінна выстарчыць на куплю камплекту арак і парогаў беларускай вытворчасці.\nУ большасці выпадкаў 180 руб дастаткова, каб памяняць у аўтамабілі аліву ў маторы і скрынцы, ГУР і замяніць усе фільтры.\nТаксама за гэтыя грошы можна некалькі разоў заправіць кандыцыянер.\nДругія ў папулярнасці - аўто масай ад 2 да 2,5 тоны. Такіх ва ўдзельнікаў нашага апытання крыху больш за 36%. Каб на іх прайсці тэхагляд, трэба заплаціць 8 базавых, або 204 руб для аўто, старэйшых за 10 гадоў. З аплатай паслуг станцыі атрымаем блізу 230 рублёў.\nДля тых, у каго аўтамабіль маладзейшы, сума вырасце прыблізна да 430 руб, а гэта ўжо 146 літраў 92-га бензіну або 138 літраў дызпаліва!\nПаклапаціцца аб кузаве\n230 руб можна выдаткаваць на антыкаразійную апрацоўку або афарбоўку аднаго або некалькіх элементаў.\nЦі таксама купіць дзве покрыўкі, але з больш дарагога коштавага сегмента. Тым, у каго аўтамабіль не дасягнуў 10-гадовага ўзросту, адпаведна выстарчыць на цэлы камплект шын.\nКалі не набываць запчасткі дарагіх брэндаў і абслугоўваць аўто самастойна, 230 руб павінна выстарчыць на замену тармазных дыскаў і калодак.\nУладальнікі «дзвюхтоннікаў», маладзейшых за 10 гадоў, у большасці выпадкаў на зэканомленыя 430 руб змогуць не толькі замяніць аліву і фільтры, але і памяняць камплект ГРМ. Не выключана, што і на запраўку кандыцыянера застанецца.\nДоля праўды ў тым, што грошы, зэканомленыя на праходжанні тэхагляду, лепш укласці не ў так званы «падатак на паветра», а ў абслугоўванне і рамонт свайго «жалезнага каня», ёсць. І чым цяжэйшы ваш аўтамабіль, тым больш вы зможаце выдаткаваць сродкаў на яго абслугоўванне. Што лепш паўплывае на бяспеку - своечасова адрамантаванае і дагледжанае аўто ці штамп у сертыфікаце, пытанне рытарычнае.\n1.07 Экстранае паведамленне адваката Мікалая Статкевіча 107,853\n30.06 Баршчаварка Ярмошына: Пасля праверкі подпісаў з «выбараў» сыходзіць Цапкала 59,157\n30.06 Віктар Гарбачоў: Лукашэнка і Ко могуць пакаваць валізкі 57,321


Версия 18:40, 12 февраля 2019 (просмотреть исходный код)\nТекущая версия на 16:15, 31 июля 2020 (просмотреть исходный код)\n- не марнуецца час тых, хто не разбіраецца ў пытанні;\n- хуткае рашэнне ў параўнанні з групавым;\n- сазвонка па канкрэтнаму пытанню і толькі паміж людзьмі, якіх кранаецца рашэнне.\n- могуць быць не ўлічаны меркаванні іншых чальцоў каманды;\n- рашэнне кранаецца іншых чальцоў (-ца) каманды, якія робяць справы не ведуючы пра тое, што ўмовы змяніліся.\nТекущая версия на 16:15, 31 июля 2020\nИсточник — «https://wiki.falanster.info/w/index.php?title=Прымаем_рашэнні._Слоўнік&oldid=18471»\nПоследнее изменение этой страницы: 16:15, 31 июля 2020.


Гродна – тлумачэнне летапіснай назвы горада – Беларускі гістарычны партал\nГалоўная » Рэгіёны » Гродна – тлумачэнне летапіснай назвы горада\nІмя горада ў летапісах\nКаб адказаць на пытанне, як тлумачыцца тое ці іншае імя горада, трэба звярнуцца да этымалогіі і лінгвістыкі. Гэтыя навукі вывучаюць мову, гісторыю яе развіцця, паходжанне слоў, іх першапачатковую структуру. Таму невыпадкова, што пошук адказу на пытанне пра паходжанне і значэнне назвы «Гродна» мы пачнём з самых ранніх пісьмовых крыніц – летапісаў. Паглядзім, як афіцыйна падаецца назва Гродна. Пад афіцыйнай назвай горада мы будзем разумець яе выкарыстанне ў летапісах, пастановах магістрата, гарадской думы ці гарвыканкама, адлюстраванне назвы на гарадскіх пячатках, на паштовых штэмпелях, чыгуначных і аўтобусных станцыях. Першапачатковай назвай горада з’яўляецца тая, што згадваецца ў самых ранніх пісьмовых крыніцах у назоўным склоне. Такая згадка, прычым адзіная за ўсё ХІІ ст., знаходзіцца ў Іпацьеўскім летапісе пад 1183 г. «…. Того же лета Городенъ погоре … ». Мноства разоў такая ж назва (з варыянтам яе змякчэння – Городень) згадваецца ў старажытнарускіх (Іпацьеўскім, Лаўрэнцьеўскім і Радзівілаўскім) і ранніх беларуска-літоўскіх летапісах. Такім чынам, «Городенъ» – адзіная летапісная назва нашага горада, якая змяняецца на імя «Гродна» перад самым стварэннем Рэчы Паспалітай, у 60-я гг. XVI ст. Па-беларуску гэтая назва гучыць як Горадзен, Гародня, Горадня ці Гродна. Тоеснасць гэтага летапіснага горада з сучасным Гродна на Нёмане даказаў на ІХ археалагічным з’ездзе ў Вільні (1893 г.) гродзенскі гісторык-краязнавец Яўстафій Арлоўскі. Таму ёсць усе падставы лічыць летапісны «Горадзен» гістарычным «продкам» сучаснага Гродна. Гэта пераканаўча пацвердзілі таксама археолагі. Што тычыцца назваў «Гародня» ці «Горадня» (сёння іх можна чуць з вуснаў розных людзей), то менавіта так называе наш горад народ. Гэта беларускае вымаўленне назвы «Городен», якое адпавядае мілагучнасці беларускай мовы. Назва Городен (варыянт Городень) у дачыненні да населеных пунктаў Беларусі, Літвы, Польшчы, Расіі і Украіны ўнікальная. Яе нельга змешваць з найменнямі Гародна, Гарадня, Гарадок, якіх на акрэсленых абшарах безліч.\nКрыжакі называлі наш горад «Гартэн» (Garthen) або «Гартэна» (Garthena). У перакладзе з нямецкай мовы «garten» азначае сад.\nУ дакументах на лацінскай мове горад называўся «Grodno» ці «Grodnae». У адной з грамат вялікага князя Жыгімонта ІІ Аўгуста, якая адносіцца да 1562 г., упершыню выкарыстоўваецца сучаснае імя горада на Нёмане – Гродна.\nТлумачэнне летапіснай назвы горада\nЧаму менавіта так гучыць назва нашага горада, які сэнс яна мае? Дакументальна зафіксаваных тлумачэнняў летапіснага імя Гродна няма. Але існуе шэраг навуковых гіпотэз, кожная з якіх мае права на існаванне. Ніжэй прыводзяцца некаторыя з версій-тлумачэнняў паходжання летапіснай назвы горада Гродна.\n• Мноства энцыклапедычных і даведачных выданняў, а таксама некаторыя манаграфіі тлумачаць паходжанне назвы Гродна ад дзеясловаў “гарадзіць, агароджваць”. Напрыклад, у падручніку для 4-га класа “Мая Радзіма – Беларусь” чытаем : “… Горадзень, Гародня. Гэтыя назвы, як і словы “гарадзішча”, “горад”, азначаюць “агароджанае месца, умацаванае паселішча”. Гэтага ж прытрымліваецца даследчык фальклору Аляксей Ненадавец у кнізе “Гродзеншчына: назвы населеных пунктаў паводле легендаў і паданняў”.\n• Версію літоўскай назвы Гродна – Gardinas (Гардзінас) прыводзіць літоўскі філолаг пачатку ХХ ст. Казімерас Буга. Назва Гардзінас паходзіць ад імя паганскага бога Гардуніціс (або Гарнітас, Гардунціс), якога паважалі яцвягі (балцкае племя) за тое, што ён быў апекуном жывёлы. Згодна з паданнем, каля Гродна быў гай Гардуніціса, вядомы ва ўсёй гістарычнай Літве (цяпер гэта Гродзеншчына, Брэстчына і частка Міншчыны).\n• Версія Вячаслава Шведа. Значная колькасць беларускіх гарадоў сваё імя атрымала ад назвы ракі, на берагах якой яны знаходзяцца. Напрыклад, Полацк (Полацак) – ад Палаты, Мінск (Менск) – ад Менкі, Віцебск – ад Віцьбы. Гродна (Горадзен, Горад- ня) атрымала назву ад ракі Горадня (іншыя назвы яе Гарадніца, Гараднічанка). Узнікае пытанне: “А чаму так называецца рака?”. Аказваецца, што горадня – гэта прамавугольны зруб з бярвенняў ці брусоў, які запоўнены ўнутры зямлёй і каменнем. Як апоры горадні выкарыстоўваліся для будаўніцтва маста – на іх клаўся насціл. Мост праз Нёман і сёння, як і ў сярэднявеччы, знаходзіцца паблізу Замкавай гары; мост XVII ст. – праз Замкавы роў – злучае Стары і Новы замкі. Горадні ў ХІІ ст. ўтваралі сцены драўлянага замка. Шчыльна пастаўленыя адна да адной тарцамі яны складалі абарончую сцяну. А перад гэтым на земляным вале маглі быць часовыя горадні з тонкіх жэрдак, заплеценых, як вялізны пляцень, каля вертыкальна ўбітых у зямлю слупоў. Паглядзіце на герб Гродна – на ім ёсць выява плятня (агароджы). Доказам таго, што прадстаўленая версія адпавядае рэальнасці з’яўляецца, напрыклад, назва часткі сярэднявечнай Масквы. У 1534 г. вакол яе Вялікага пасада вырылі роў і на яго вале пабудавалі новую крэпасць Кітай-горад. Яна была агароджана гораднямі з жэрдак, засыпаных зямлёй. Адсюль і назва, бо кіта – гэта звязка жэрдак. Падобнае адбывалася і ў Горадні (Горадзене). Ды і рачулка з такой назвай цякла каля гэтых умацаванняў. Падчас нападу на горад ворагаў можна было пачуць воклічы: “За горадню!” ці “Хавайцеся за горадні!” Вось і прыжылася за горадам гэтая назва. Яна выкарыстоўвалася мясцовым насельніцтвам амаль да сярэдзіны ХХ ст.\nГродна. Гравюра 1605 г.\n• Версія Алеся Госцева. Вельмі спрэчнае менавіта старажытнае, з ХІІ ст., паходжанне літоўскай легенды пра Гардуніціса і яе непасрэдная сувязь з першапачатковай (летапіснай) назвай Гродна. Слова “Гардзінас” толькі сугучна імю “Гардуніціс”. У той жа самай ступені слова “Городен” сугучна словам “Городна” і “Городно”. “Городен” можа азначаць проста “абгароджанае месца”, бо першапачаткова гэта быў горад-крэпасць, фарпост на паўночна-заходніх межах Кіеўскага княства і яго назва можа абазначаць “умацаванае абгароджанае месца”. Затое сучасныя беларускія мовазнаўцы тлумачаць нямецкае “Гартэн” і літоўскае “Гардзінас” як дакладны пераклад старажытнарускага “Городен”. І ў дадатак да таго, што глыбінны сэнс слова “город” азначае “абарона”, мы маем «Слова пра паход Ігаравы». Песня-плач пра гібель князя Ізяслава Васіль- кавіча аздоблена фразамі-перазовамі: “Загородите полю ворота ….. трубы трубят городенскіи”. Як вядома, “Слова” заклікае князёў да яднання. І песня-плач выкарыстана аўтарам ў якасці збана-галасніка Барысаглебскай царквы для стварэння рэзанансу – шматразовага ўзмацнення закліку. “Загородите полю ворота” (згодна сярэднявечнай сімволікі, поле – гэта вораг, а ворота (брама) – горад ці краіна – заклік абараніць краіну ад ворага. І перазоў слова “загородите” са словам “городенскіи” указвае на глыбінны сэнс імя нашага горада: Городен – абаронца сваёй краіны.\n© “Гродназнаўства. Гісторыя еўрапейскага горада”, 2012; Kolegium Europy Wschodniej\nЗалатая Арда, Улус Джучы, дзяржава, якая існавала ў 13—15 ст. Узнікла ў пач. 1240-х г. Займала тэрыторыю Заходняй Сібіры, Паўночнага Харэзма, Волжскай Булгарыі, […]


Дыета «Мінус вячэру»: стопрацэнтны вынік! - Дыеты 2017 - строгія сукенкі - Мода 2017 - Модны Жаночы Часопіс 2017\nстрогія сукенкі - Мода 2017 - Модны Жаночы Часопіс ⇒ Дыеты 2017 ⇒ Дыета «Мінус вячэру»: стопрацэнтны вынік!\nТут усё элементарна і відавочна з самой назвы. Вячэра пры такой дыеце адсутнічае ў прынцыпе і замяняецца шклянкай чыстай вады. Адзінае абмежаванне дыеты «Вячэра мінус» заключаецца ў тым, што ў меню неабходна максімальна скараціць тлушчы, затое прысутнасць мучнога і салодкага ў разумных межах допускается.Жиры скарачаюцца як з дапамогай іх дадання ў якая рыхтуецца ежу, так і метадам выключэння з меню прадуктаў, іх змяшчаюць. Таму ад тоўстых гатункаў мяса, каўбас і вэнджаніны прыйдзецца адмовіцца.\nДакладных рэкамендацый дыета «Мінус вячэру». водгукі пра якую выключна станоўчыя, не прадугледжвае. Гэта значыць можна ёсць усё, але ў разумных колькасцях. Найбольш цяжкую і каларыйную ежу лепш за ўсё ўжываць у першую палову дня. Паралельна неабходна піць шмат вадкасці. Апошняя трапеза павінна быць не пазней за 16 гадзін, але з'яўляцца не падвячорак, а фактычна замяняць вячэру, гэта значыць быць дастаткова шчыльнай. У гэты час дыета на вячэру дазваляе любыя прадукты і нават спиртное.Вечером дапускаюцца толькі вада або зялёны чай, натуральна, без цукру і печываў.\nГэтая амерыканская дыета, водгукі пра якую можна знайсці ў інтэрнэце, мае толькі адзін мінус: якой бы шчыльнай ні была трапеза ў 16 гадзін, у раёне 20-21 пачуццё голаду немінуча з'явіцца. Ды і павячэраць смачна і якасна у той час, калі большасць людзей знаходзяцца на працы, па зразумелых прычынах праблематычна. У астатнім жа дадзеная схема харчавання выключна дадатная. Яна не мае абмежаванняў і супрацьпаказанняў, прывучае харчавацца больш здаровай ежай і ня аб'ядацца. Таксама яе можна лічыць у дастатковай меры збалансаванай, так як абмежаванняў у меню няма і харчавацца можна абсалютна любымі прадуктамі. Харчавацца такім чынам можна доўгі час, пры гэтым вага будзе сыходзіць плаўна, што гарантуе захаванне вынікаў. У сярэднім на тыдзень павінна сыходзіць 1-1.5 кг, калі вага варта, то неабходна перагледзець сваё меню і скараціць колькасць салодкага і мучнога.\nПапярэдні Тэкст Дыета пасля святаў: лёгка пазбаўляемся ад лішняга\nНаступная Артыкул геркулесовой дыета


Святы Ян Боско – апякун Сусветных дзён моладзі ў Панаме\nПанядзелак, 08 Студзень 2018 18:48\nАпекуном Сусветных дзён моладзі, якія адбудуцца ў Панаме, абраны заснавальнік салезіянскага таварыства святы Ян Боско. Сусветныя дні моладзі ў Панаме пройдуць 22-27 студзеня 2019 года.\nНаш Касцёл мае шмат прыкладаў жыцця святых, якія дапамагаюць нам наблізіцца да Бога. Адным з такіх прыкладаў з’яўляецца святы Ян Боско, сябар маладых, які вучыць нас выкарыстоўваць моцныя бакі і жыць поўнай, шчаслівай маладосцю.\nСвяты, які любіў бедных, быў выбітным педагогам, працаваў, каб забяспечыць дабрабыт і адукацыю дзяцей, святы, які змагаўся, каб моладзь магла заняць годнае месца ва ўсіх галінах нашага грамадства. Папа Францішак, разважаючы над асобай святога Яна Боско ў юбілей двухсотгоддзя з дня яго нараджэння, казаў: “Сваім жыццём Ян Боско падкрэслівае, што хрысціянства з’яўляецца крыніцай шчасця, ён заўсёды прапаведваў Евангелле любові.” Яго папярэднік, Папа Бэнэдыкт XVI кажа: “Ксёндз Боско – святы, які з вялікім запалам працаваў дзеля адной мэты: на хвалу Божую і дзеля збаўлення душ”.\nСвяты Ян Боско застаецца прыкладам для нашай моладзі, нашага Касцёла і грамадства. Яго пасланне застаецца актуальным, яно пульсуе ў сэрцах, абуджае давер у маладых людзях, заахвочвае ісці супраць плыні. На мінулых днях моладзі Папа Францішак заклікаў моладзь “пакінуць канапу”, выйсці з зоны камфорту, быць адкрытым для свету, які патрабуе любові і добразычлівасці. Такі крок і такая прыгода будзе напоўнена марамі, надзеямі, сумненнямі, змаганнямі, перамогамі, расчараваннямі і радасцямі. Ксёндз Боско стане добрым кампаньёнам для маладога чалавека ў гэтым падарожжы, ён мае ўсё неабходнае, каб перамагчы ўсе цяжкасці на гэтым шляху. Асаблівая ўвага надаецца наступным аспектам жыцця святога:\nРадасць - “Будзь радасным, але няхай гэтая радасць будзе шчырая, якая зыходзіць з усведамлення, вольнага ад граху. Нашай апорай з’яўляюцца радасць, малітва і святая Камунія”;\nКлопат пра збаўленне душы - “Самае найлепшае, што можна зрабіць у гэтым свеце, — гэта прывесці згубленыя душы на шлях цнотаў, што вядзе да Бога”;\nЛюбоў да Маці Божай - “На нябёсах мы будзем прыемна здзіўлены, калі даведаемся, колькі дабра зрабіла для нас Маці Божая, калі мы былі на зямлі”;\nЛюбоў і шанаванне Эўхарыстыі - “Частая святая Камунія і святая Імша з'яўляюцца слупамі, якія павінны падтрымліваць духоўнае жыццё хрысціяніна”;\nНіколі не баяцца выпрабаванняў і давяраць Богу - “Загадваю вам, каб з ахвотаю неслі свой крыж, як хоча таго святая Божая Воля. Нясіце яго з радасцю і ведайце: як мінае час, так міне і ваш крыж”;\nПрацавітасць - “Хачу вам расказаць, чаго хоча ад вас д’ябал, а чаго баіцца. Шатан хоча, каб вы нічым не займаліся, і вельмі баіцца, калі бачыць вас працуючымі. Таму гэта можна растлумачыць так: пакуль вы лянуецеся — ён адпачывае, бо калі вы ў пустую марнуеце час, яму нічога не трэба рабіць, бо вашая лянота працуе за яго”;\nСціпласць - “Калі чыніш дабро ці змагаешся са спакусамі, даверся Марыі, каб быць гатовым на прыніжэнне, патаптанне чалавечай годнасці і таксама на цярпенне”.\nГэта невялікая вытрымка з артукула пра святога Яна Боско на афіцыйным сайце Сусветных дзён моладзі.\nІншыя матэрыялы ў гэтай катэгорыі: « Ксёндз Боско вучыў, што Бог прагне, каб мы заўсёды былі шчаслівымі Філіпіны: Салезіянская пляцоўка “Дон Боско Пасіл” знішчана ў пажары »


Веткінскі мяняла Скітаў і магілёўскія банкіры-яўрэі зрабілі тое, што Якубовіч вымушан быў пайсці на міравую.Вежа лічыў, што ў адкладзеным, у нязбытым двабоі ёсць нешта падазронае для гонару. Алесь са згоды старога Вежы прапанаваў Мішку заплаціць па ягоных вексалях, каб дуэль усё ж адбылася. Мішка падзякаваў і адмовіўся, нават выглядаў прысаромленым і сказаў, што шкадуе аб здарэнні. Асабліва пасля прапановы.Нібыта ўсё сышло з рук. Але бяда, быццам толькі на хвіліну стаіўшыся, потым як з ланцуга сарвалася.Злосць Хаданскіх прымусіла іх пайсці на ўчынак, які не мог не парушыць адносін між Майкай і Алесем. Ніхто не ведаў пра сцэну ў альтанцы. Але назнарок пушчанай плётцы многія паверылі, хаця б таму, што плёткі ўвогуле былі рэдкасцю. І сапраўды, прасцей з’ездзіць адзін аднаму па мардасах ды потым стаць да бар’ера, чым пускаць такое.Плётка зводзілася да таго, што Алесь Загорскі нібыта ўпэўніўся ў поўнай недалёкасці Міхаліны Раўбіч і таму заняўся прыгодамі ў другіх месцах.–\tМалады, а такі ўжо распусны, - шапацела чутка. - Звязаўся з гэтай іхняй актрысай, і ў іх там ледзь не кожную ноч пір і усё, што да гэтага...–\tДык божа мой... Яна... Гэта ж ажаніцца трэба. Хіба пэцкаюць жаночую цноту?–\tІ яна за яго не лепшая. Шлюб пад плотам, а вяселле потым.Знаходзіліся людзі, якія не верылі. І тады з боку палаца Хаданскіх папаўзло падмацаванне.–\tА думаеце, чаму стары Вежа ёй волю даў? Сам, відаць, да нейкага часу... А чаму цяпер ёй увесь час пенсію павялічваюць, мовам вучаць, уборы робяць... То ж бо... Дарэмна не зробяць...Чутка гэтая дайшла да сям’і Раўбічаў, паслужліва паднесеная пані Эвеліне. Пан Яраш не паверыў і шкадаваў толькі, што жонка не казала, ад каго чула: трымала слова.–\tНу, бабы, - гарачыўся Яраш. - Каб мужыка, дык на бар’ер...Ад Майкі гэта вырашылі хаваць. І, можа, так бы яно ўсё і абышлося, каб аднойчы ля царквы не пачула яна за спіною шэпт:–\tЗаручоная таго... Распусніка... А акторка тая цяжарная...Магчыма, яна і не звярнула б увагі, каб вечарам таго самага дня старая Хаданская «выключна з-за любові да яе» не паўтарыла Міхаліне таго самага:–\tВы павінны глядзець, мілая. У наш час пайшлі зусім іншыя маладыя людзі... Як бы не давялося ведаць, што ў вашых дзяцей будуць браты...Абарвала яе. Сказала, што не хоча чуць.–\tЯ не разумею вас, мілая. Я ж не са злосці. Наш святы доўг папярэджваць нявопытных. Заўважылі, як тая, Карыцкая, на яго глядзіць?Майка змоўкла. Яна “заўважыла” гэта пару разоў за кулісамі тэатра ў Вежы.–\tПаверце, мілая, з дзяўчатамі аб такім не гавораць, але яна вось ужо чатыры месяцы не іграе і нікуды не ездзіць.Заўважыла, што Майчыны бровы здрыгануліся.–\tТолькі для вас я дастала ў купца гэты рахунак. Бачыце?“Даставіць пані... Ну і вось. Карункі, аксаміт, шоўк... кулон... завушніцы”.Майка не ведала, як дбаюць пра Гелену стары Вежа і Алесь, не ведала, як яны лічаць за патрэбнае, каб у актрысы былі, як у сталічных актрыс, свае ўборы і каштоўнасці. Яна проста ўбачыла пад рахункам подпіс Алеся і раптам успомніла, як нядаўна заўважыла ў галерэі Вежы адсутнасць адной карціны, «Хаты» Адама Шэмеша, як спытала ў Алеся, дзе яна, і як той быццам сумеўся, а пасля адказаў:–\tПадарыў... Гелене. А што, яна і табе падабаецца?–\tГэта глупства, пані, - спакойна сказала яна.І ўсё ж яна паверыла.А потым папаўзла па людзях зусім ужо гнюсь. Нібыта малады Загорскі, не дабіўшыся ўзаемнасці (а Майка, нібы ў пацвярджэнне гэтага, трымала сябе з ім разлічана-халодна і суха), намерваецца ўзяць Міхаліну Раўбіч сілаю. І ўжо нібыта пахваляўся аб гэтым у рэстарацыі п’янай кампаніі.


Мытнікі: па аўтограф да RHCP звярнулася працаўніца службы сэрвісу аэрапорту Гомля\nСупрацоўнікі ДМК запэўніваюць, што не маюць дачынення да гісторыі з аўтограф-сесіяй Red Hot Chilli Peppers.\n9 ліпеня гурт «RHCP» рабіў кароткую перасадку ў аэрапорце Гомля. Праз закрыццё наўпроставага авіязлучэння паміж Расеяй і Украінай музыкі падарожнічалі праз Беларусь з Кіева ў Маскву, дзе мелі выступіць на першым дні фестывалю «Park Live».\nБасіст RHCP Флі напісаў у сваім Instagram’е, што ў аэрапорце Гомля беларускія мытнікі ўгаварылі іх распісацца на плакаце Metallica.\n«У беларускім аэрапорце нас паклікалі ў службовы офіс працаўнікоў мытні, якія папрасілі нас падпісаць стос кампакт-дыскаў і фатаграфій «Metallica». Мы спрабавалі растлумачыць ім, што мы не «Metallica», але яны настойвалі на тым, каб мы падпісалі. Яны мелі ўладу. Я сапраўды аднойчы зайграў з «Metallica» песню «Fight Fire With Fire», я люблю гэты гурт, але ў любым выпадку я не Роберт Трухільё», – напісаў Флі.\nДнём пазней беларускія мытнікі зрабілі заяву для прэсы, у якой гаворыцца, што супрацоўнікі ДМК дачынення да інцыдэнту не маюць.\n«Супрацоўнікі беларускай мытні не звярталіся да музыкаў па аўтографы і з іншымі просьбамі. Паводле інфармацыі прадстаўнікоў аэрапорту з такой просьбай да музыкаў гурту Red Hot Chili Peppers звярнулася супрацоўніца службы сэрвісу аэрапорта Гомеля», — гаворыцца ў паведамленні.


«Зрабіце алькаголь даражэйшым, больш якасным і недаступным уночы!» — беларусы пішуць ва ўрад\n05 кастрычнік 2015, 11:59\nСтудэнтка тэатральнай лябараторыi Fortinbras пры беларускiм «Свабодным тэатры» Дар’я Андрэянава пачала антыалькагольную кампанію. Далучылася 120 чалавек.\nУлады Беларусі дэкляруюць барацьбу з алькагалізмам, але некаторыя лічаць яе неэфэктыўнай. Сярод такіх Дар’я Андрэянава, аўтарка ліста на Zvarot.by. 120 чалавек ужо адаслалі гэты ліст ва ўрад.\nСтудэнтка тэатральнай лябараторыi Fortinbras пры беларускiм «Свабодным тэатры» Дар’я Андрэянава мяркуе, што ў Беларусі вядзецца дзяржаўная прапаганда алькаголю і спойваньня людзей. Яна прапанавала неабыякавым беларусам слаць лісты ў міністэрствы гандлю, аховы здароўя і ўнутраных спраў, а таксама ў Савет міністраў.\nУ падрыхтаваным для лістоў тэксьце прыводзяцца вынікі дзяржпраграмы па прадухіленьні і пераадоленьні п’янства і алькагалізму на 2011–2015 гады, а таксама прапановы па разьвіцьці такой праграмы на наступныя гады: скасаваць мінімізацыю адсоткавай надбаўкі на беларускую алькагольную прадукцыю, забараніць паўсюль продаж алькаголю з 22 ночы да 8 раніцы, забараніць на тэрыторыі Беларусі продаж пладова-ягадных вінаў (у народзе «чарніла»). Падаюцца электронныя адрасы, па якіх можна адсылаць лісты.\nЯк распавяла Свабодзе Дар’я, праблема ня толькі ў кволай дзяржаўнай антыалькагольнай кампаніі, але і ў выхаваньні беларусаў:\n«Нельга сказаць, што калі забараніць продаж сьпіртнога пасьля дзясятай, алькагалізм адразу зьнікне, — кажа Дар’я. — Але гэта першая ступень, тое, за што можна зачапіцца і разьвіваць далей. Бо праграма дэалькагалізацыі ўключае ў сябе шмат пунктаў, у тым ліку дасьледаваньне і разьвіцьцё мэтадаў лекаваньня. Іншая справа, што цяпер я не разумею, куды падзелася гэтая праграма. Або мы цяпер крышачку паспойваем, а потым палекуем, як толькі эканамічная сытуацыя палепшыцца?\nСтаўленьне да алькаголю залежыць ад сям’і, адукацыі, агульнага дабрабыту, магчымасьці працаўладкавацца — вельмі шмат праблемаў унутры гэтых пунктаў. Асабіста я сустракаюся з алькаголем ня толькі навокал, пачынаючы з крамы ля майго дома, маёй працы, але і ў сваёй асобе. Калі я вучылася ў унівэрсытэце, ня піць было дзіўна і амаль немагчыма. І я не хачу сказаць, што людзі павінны ня піць. Проста ў нас няма нейкага выхаваньня, калі можна, калі трэба спыніцца, што піць, а што ня варта. Нам неяк лёгка зваліцца туды, у алькаголь. І гэта я па сабе магу сказаць».\nУ лістах не прапануецца забараніць алькаголь цалкам — толькі зрабіць яго даражэйшым, больш якасным, а таксама недаступным уночы. Пытаемся, ці варта ад яго наагул адмовіцца на дзяржаўным узроўні:\n«Сухі закон, вядома, ня выйсьце, — сьцьвярджае Дар’я. — Такія экспэрымэнты былі, і, па вялікім рахунку, ні да чога не прывялі. Паўтаруся, я не кажу пра поўную забарону ўсяго алькаголю. Я супраць „чарніла“, супраць лёгкадаступных нізкаякасных прадуктаў. Цана на „чарніла“ — гэта ж адкрытае „выпі мяне і ні пра што ня думай“. Была спроба ў студзені 2013 году, забаранілі продаж „чарніла“. Я хачу, каб гэта была ня спроба, а рэчаіснасьць.\nУ той жа час алькаголь — гэта частка культуры. Менавіта культуры. Менавіта алькаголь, а не „бухло“. У нас жа ёсьць свае традыцыі. На фэстывалі, прысьвечаным беларускаму нацыянальнаму сьвяту, я паўгадзіны праслухала, як робіцца наша медавуха, і выстаяла ў чарзе, каб пакаштаваць, — гэта сапраўды смачна, і гэта тое, што гатавалі мае продкі. Вядома, у нас павінна быць прадукцыя, за якую ня сорамна, якую можна прывезьці сябрам за мяжу, напрыклад».\nУжо 120 чалавек падтрымалі кампанію, да яе могуць далучыцца яшчэ сотні людзей. Ці дапаможа гэта?\n«Я веру ў тое, што вялікая колькасьць лістоў можа паўплываць на сытуацыю, — кажа іх складальніца. — Нават калі яны будуць праігнараваныя, гэта крок далей. Улады абавязаныя адказаць нават на адзін ліст, а чым іх больш, тым больш людзей, зацікаўленых у праблеме, тым больш імавернасьць зьменаў, бо гэта ўжо меркаваньне не аднаго чалавека, а часткі насельніцтва».\nФорма для адсылкі лістоў з прапановамі па антыалькагольнай кампаніі >>> http://zvarot.by/ru/o-vvedenii-ogranicheniya-prodazhi-deshevogo-alkogolya/\nУ Беларусі зьнізілі цэны на гарэлку. У рэстаранах і барах\nУ Менску далі волю алькаголю


Сучасныя тэхналогіі амаладжэння - Collamask\nСучасныя тэхналогіі амаладжэння: сродкі для маладосці\nСучасныя тэхналогіі амаладжэння\nСучасныя тэхналогіі амаладжэння - адкрываюць перад намі сакрэты амаладжэння арганізма. Але што ж на самай справе мы маем?\nНа працягу стагоддзяў чалавека цікавілі пытанні амаладжэння і падаўжэння жыцця. Навукоўцы ўсяго свету знаходзіліся ў пошуках эліксіра маладосці і неўміручасці. За ўвесь гэты час чалавецтва паспрабавала масу сродкаў і спосабаў у надзеі спыніць старэнне арганізма. Людзі спрабавалі зразумець, чаму з узростам чалавек слабее і потым памірае.\nСпачатку чалавека ладзілі адказы рэлігіі, якая тлумачыла невырашальныя для тых часоў пытанні жыцця і смерці. Але з развіццём навукі многае змянілася. Жаданне чалавека жыць як мага даўжэй, захоўваючы пры гэтым фізічную і разумовую актыўнасць, звязана з многімі момантамі. Гэта рэалізацыя пастаўленых мэтаў, давядзенне бягучых праектаў да канца, зносіны з блізкімі людзьмі і проста жаданне жыць і радавацца жыццю, любіць і тварыць.\nУ грамадскай свядомасці глыбока ўкаранілася ўстаноўка, што старасць і смерць - непазбежныя. І большасць проста прымае гэта як належнае. Аднак свет мяняецца ўсё хутчэй, і тое, што раней здавалася фантастыкай, ужо становіцца рэальнасцю. З'яўляюцца эфектыўныя навуковыя спосабы амаладжэння і вылучаюцца значныя сродкі на даследаванні ў гэтай галіне. Фундаментальныя адкрыцця ў галіне медыцыны і біялогіі: адкрыццё двайны спіралі ДНК, расшыфроўка геному чалавека і адкрыццё уласцівасцяў ствалавых клетак, усё гэта спрыяла з'яўленню новых тэхналогій і канцэпцый амаладжэння, даўгалецця і неўміручасці.\nШто такое старэнне?\nСтарэнне - гэта працэс, сутнасць якога зводзіцца да з'яўлення прыкмет стомленасці як асобных органаў і тканак, так і арганізма ў цэлым. Старасць - заключны этап індывідуальнага развіцця арганізма ў нашым свеце. Пачаткам яе ў чалавека ўмоўна лічаць узрост пасля 75 гадоў - гэта так званая фізіялагічная старасць. Але і пры гэтым стане могуць захоўвацца разумовыя і фізічныя сілы, пэўная працаздольнасць, грамадская ці сацыяльная актыўнасць і цікавасць да навакольнага свету.\nАмаладжэнню арганізма і запаволення яго старэння спрыяе шэраг фактараў:\nЗдаровы лад жыцця. Ён уключае ў сябе: умераныя фізічныя нагрузкі, правільнае харчаванне, здаровы сон, ачышчэнне арганізма, уменне спраўляцца са стрэсамі, адсутнасць шкодных звычак, масаж, лазня і гэтак далей.\nПсіхаэмацыйнае стан. Падаўжаць жыццё дапамагаюць: ўсмешка, стан радасці і гармоніі, любоў да жыцця, медытацыі і малітвы, раскрыццё творчага патэнцыялу.\nДыхальныя практыкаванні. Гэтыя практыкаванні дапамагаюць развіць і палепшыць сардэчна-сасудзістую сістэму і перш за ўсё – капіляры. А бо менавіта ад іх залежыць здаровы колер асобы, свежасць і пругкасць скуры. Акрамя таго, дыхальныя практыкі аказваюць вялікае станоўчае ўздзеянне на ўвесь арганізм. Падчас трэніроўкі ва удыхальным паветры павялічваецца колькасць вуглякіслага газу і памяншаецца колькасць кіслароду — як быццам вы дыхаеце на поўныя грудзі высока ў гарах. З-за супраціву дыхання на ўдыху і выдыху ваша дыхальная сістэма трэніруецца і становіцца мацней.\nПытаннямі амаладжэння займаюцца розныя галіны навукі: медыцына, генетыка, псіхалогія. Медыцына прапануе наступныя спосабы і сродкі амаладжэння. Яны бываюць кантактныя і бескантактавыя.\nСярод кантактных сродкаў вылучаюць:\nБіяхімічныя сродкі. Полівітаміны, мікраэлементы, амінакіслоты, ненасычаныя тлустыя кіслоты, стымулятары энергаабмену (бурштынавая кіслата), крыніцы энергіі (adenosine triphosphate кіслата), антыкаагулянты (разрэджваюць кроў і тромбы), нуклеінавыя кіслаты (РНК, ДНК) і шэраг іншых.\nКомплексныя прэпараты. Adaptogen (павышаюць супраціўляльнасць арганізма), імунамадулятары, ноотропы (стымулююць мозг), мінеральна-біялагічныя прэпараты агульнага дзеянні, прэпараты марскіх водарасцяў, прэпараты крыві, сродкі тканкавай тэрапіі, transplant.\nГарманальны метад. Існуе шэраг важных гармонаў, актыўнасць якіх зніжаецца з узростам: гармон росту, палавыя гармоны (тэстастэрону або эстрагену/прогестерона), эритропоэтин, інсулін, дегидроэпиандростерон, мелатонін, pregnenolone, гармоны шчытападобнай залозы. У тэорыі, калі аднавіць узровень ўсіх або некаторых з гэтых гармонаў, то цела будзе рэагаваць на іх, як гэта было, калі ён быў маладзей, таму адновяцца многія функцыі арганізма.\nКасметычны амаладжэнне. Яно стварае бачнасць амаладжэння і, як правіла, мала спрыяюць здароўю чалавека, але рэальнае паляпшэнне знешнасці чалавека можа падняць настрой і даць станоўчыя пабочныя эфекты, звычайна звязаныя з радасцю. Касметычная хірургія прапануе розныя працэдуры, такія як выдаленне маршчын (шлейка асобы), выдаленне лішняга тлушчу (ліпасакцыя) і перабудовы або павелічэння розных частак цела (жывот, грудзі, твар).\nБескантактавыя спосабы ўздзеяння:\nХвалевая генетыка. Выкарыстанне электрамагнітных палёў для генетычнага амаладжэння, то есць на ўзроўні ДНК. Прыборы дазваляюць пераносіць генетычную інфармацыю ад аднаго аб'екта іншаму, дазваляюць без хірургічнага ўмяшання заставацца маладым нават у старэчым узросце, вылечыць розныя захворванні. Аднак ёсць адна асаблівасць яго прымянення. Пасля тэрапіі пацыенты перастаюць быць падобнымі на сябе, а становяцца падобнымі на сваіх донараў.\nХромотерапия. Светлавая стымуляцыя мозгу, кіраванне лагічнымі вочкамі нейронавых сувязяў мозгу. Па сутнасці, гэтая тэхналогія амаладжэння разлічана на псіхіку чалавека: уздзеяннем асноўных колераў вясёлкі на глядзельную сістэму чалавека. Аўтары дадзенага праекта перакананыя, што праз стымуляцыю чаргавання асноўных колераў, мозг прымусова «прымусіць» чалавека заставацца ў маладым узросце.\nФотоомоложеніе. Метад, заснаваны на тэхналогіі амалоджвання скуры з ужываннем высока інтэнсіўных крыніц святла (IPL). Фотоомоложеніе з'яўляецца зараз адным з найбольш перспектыўных напрамкаў у эстэтычнай медыцыне, дазваляе рэальна абнавіць скуру і прыбраць дэфекты без парушэння яе паверхні, фотоомоложеніе таксама стымулюе адукацыі коллагеновых і эластіна валокнаў.\nПытанні амаладжэння і падаўжэння жыцця з'яўляюцца дастаткова актуальнымі ў наш час. Як паказвае практыка, падаўжэнне жыцця галоўным чынам залежыць ад самога чалавека, ад яго ладу жыцця і светапогляду. Дзякуючы высокім тэхналогіях, генная інжынерыя, біятэхналогія, людзі атрымліваюць магчымасць заставацца ў стане фізічнага і разумовага здароўя, як мага даўжэй і падоўжыць жыццё на некалькі дзясяткаў гадоў. Тэхналогіі будучыні будуць рабіць гэта яшчэ больш эфектыўна і надзейней.\nПрыкметы, якія адрозніваюць скуру, якая старэе, разнастайныя. Акрамя маршчын (якія могуць утварацца нават у адносна маладым узросце), выдае такую скуру абескаляроўванне асобных участкаў, пігментацыя (так званыя старэчыя плямы), парывы дробных крывяносных сасудаў, цьмяны колер. І гэта толькі тое, што відаць, так бы мовіць, «на паверхні». Асноўны прыкмета старэння асобы — абвісанню скуры на падбародку, на носе і ўздоўж лініі сківіцы. Адбываецца змена формы асобы: скура стагоддзе губляе пругкасць, з'яўляюцца лішнія зморшчыны на падбародку, лінія ніжняй сківіцы ўжо не выглядае дакладнай — твар «плыве».\nСвабодныя радыкалы, не сустракаючы на сваім шляху сур'ёзных перашкод, паступова руйнуюць нашу скуру: памяншаюць колькасць засваяльных пажыўных рэчываў і элементаў, якія падтрымлівалі тонус скуры на належным узроўні. Яны таксама здольныя аказваць на цягліцавы тонус прамое адмоўнае ўздзеянне. Вось як гэта адбываецца. Каб напружыўся той ці іншай мускул (у тым ліку і асабовыя мышцы), трэба, каб мозг паслаў яму адпаведны сігнал. Сігнал ідзе па нерве, але сам нерв не датыкаецца з цягліцай непасрэдна — ён заканчваецца на невялікай адлегласці ад яе. На кончыку нерва маецца невялікае патаўшчэнне, у якім утрымліваюцца розныя хімічныя рэчывы, у тым ліку і ацэтылхалін, які як раз і прымушае цягліцу рэагаваць на сігналы мозгу.\nАцэтылхалін з'яўляецца адным з найбольш важных рэчываў у арганізме, так як адказвае за перадачу сігналаў ад адной нервовай клеткі да іншай. Агульны працэс выглядае так: вы адчуваеце патрэба ў тым ці іншым дзеянні — мозг пасылае сігнал цягліцы праз нерв — на кончыку нерва з рэзервуара вызваляецца ацэтылхалін — цягліцавая тканіна адгукаецца на яго выкід скарачэннем або павышэннем тонусу.\nУ гэты адладжаны механізм паступова пачынаюць ўмешвацца свабодныя радыкалы: яны пашкоджваюць нервовую сістэму і памяншаюць выпрацоўку ацэтылхаліну, а такім чынам, мышцы адгукаюцца на заклік да дзеяння не гэтак актыўна і губляюць тонус, скура паступова абвісала і пакрываецца маршчынамі.\nМенавіта тут крыецца пастка, у якую трапляюць пацыенты пластычных хірургаў: хірургічная шлейка асобы не аднаўляе тонус цягліц і скуры, так як хірург надае цягліцам новае становішча, і, калі яны гояцца, гэта выглядае так, нібы яны сталі больш пругкімі. На самай справе, змяняецца становішча цягліц і скуры, а не іх унутраны стан.\nНедахоп ацэтылхаліну (які назіраецца ў 75% насельніцтва планеты) пагаршае не толькі знешні выгляд скуры, але і парушае рэгуляванне ўсяго арганізма. Ад гэтага ўзнікаюць запаволеная рэакцыя, цяжкасці ў мысленні, млявасць, стомленасць, дэпрэсія, дрэнная памяць; хуткае разбурэнне ацэтылхаліну ў тканінах мозгу адбываецца таксама пры хваробы Альцгеймера і старэчым слабоумии. Зніжэнне канцэнтрацыі ацэтылхаліну лічыцца таксама прычынай парушэнні псіхічных функцый. Шляхам ўнутранага і вонкавага прымянення DMAE можна значна павысіць у арганізме ўзровень ацэтылхаліну, што дазволіць цягліцам падтрымліваць належны тонус і, у канчатковым рахунку, дасць вам гладкую, пругкую скуру.\nАмаладжальныя mesococktail для вонкавага прымянення — гэта унікальныя касметычныя прэпараты на аснове DMAE, натуральнага антыаксіданта, гіалуроновой кіслаты, kinetin, прыроднага рэчывы расліннага паходжання, здольнага рэгуляваць актыўнасць клетак глыбокіх слаеў эпідэрмісу, разгладжваць маршчыны і павышаць эластычнасць скуры.\nаднаўляе ўласцівасці скуры\nзапавольвае працэсы старэння\nідэальны для ўсіх тыпаў скуры\nактывізацыя рэгенерацыі клетак\nАмаладжальны mesococktail для скуры асобы, шыі і дэкальтэ надасць Вашаму асобе свежасць і ззянне, разгладжваючы маршчыны і паляпшаючы колер і тонус скуры. Вы адчуеце, як мышцы асобы і шыі становяцца больш пругкімі. Ваша асоба набывае ззянне маладосці, Вы падабаецеся сабе і навакольным.\nРэгулярнае ўжыванне дазваляе не толькі падцягнуць і прыкметна амаладзіць скуру, але і пазбавіцца ад многіх праблем — запаленчых працэсаў, угревой сыпы, або акне, заўчаснага старэння і старэння прычыны дзеяння неспрыяльных прыродных і экалагічных фактараў.\nПерад ужываннем ўзбоўтаць! Вечарам нанесці на папярэдне вычышчаную скуру асобы, вобласць скуры вакол вачэй, шыю і дэкальтэ. Пакінуць на 20-30 хвілін, пасля гэтага, калі ёсць неабходнасць, нанесці начны крэм. Выкарыстоўваць 1-2 разы ў тыдзень. Курс – 1 месяц. Рэкамендуецца праводзіць 3-4 курсу ў год.\nКалі вы ўпершыню збіраецеся скарыстацца, рэкамендуем папярэдне праверыць адчувальнасць скуры. Для гэтага на ўнутраную бок локцевага згіну вырабіце невялікую колькасць сродкі. Калі на працягу 30 хвілін не з'явіцца пачырванення скуры, можаце ўжываць сродак без боязі.


Археолагі пра старажытны човен: Мы не чакалі, што гэта будзе такая вялікая знаходка! | Новы Час\nАрхеолагі пра старажытны човен: Мы не чакалі, што гэта будзе такая вялікая знаходка!\nУ канцы кастрычніка беларускія археолагі паднялі з Нёмана човен. Сенсацыяй стаў узрост знаходкі: дуб для чаўна быў ссечаны больш за 500 гадоў! Гэта значыць, яшчэ ў часы князёў Аляксандра і Жыгімонта І. Пра ўнікальны артэфакт і яго далейшы лёс распавядаюць навуковыя супрацоўнікі Інстытута гісторыі Акадэміі навук Беларусі археолагі Максім Чарняўскі і Сяргей Ліневіч.\n— Раскажыце, калі ласка, як быў знойдзены човен?\nМаксім Чарняўскі: Човен знайшлі мясцовыя жыхары. Да гэтага ён ляжаў на дне, і ўсе яго ўспрымалі як яшчэ адзін гіганцкі мораны дуб у Нёмане. Дзіўна, што яго не выцягнулі на прамысловыя мэты. Дзе ён ляжаў да гэтага, колькі гадоў, у якім стане захоўваўся, — невядома. Справа ў тым, што папярэднія два гады яго вымыла недзе з берага, і ледаходамі паступова перамяшчала: з кожным сезонам недзе на 50-100 метраў. Апошнім ледаходам яго правалакло каля 50 метраў і перавярнула. Тады мясцовыя ўбачылі, што ён нейкай дзіўнай формы і патэлефанавалі ў Інстытут гісторыі. У ваколіцах той вёскі кожны год працуе экспедыцыя нашага Інстытута, таму мы ведалі, куды ехаць. Калега мой Сяргей Ліневіч нырнуў, канстатавалі, што там ёсць човен і пачалі рыхтавацца да вялікай экспедыцыі.\nУ падводную групу ўваходзяць чатыры археолагі Інстытута, якія прайшлі курсы дайвінгу, і вадалазы з дайвінг-цэнтра «Марскі пегас». Таксама нам дапамагаюць удзельнікі джып-форума 4х4, якія бяруць на сябе ўсе арганізацыйныя пытанні, а мы займаемся выключна археалогіяй.\nПашанцавала, што човен, які з года ў год валакло, не быў моцна засыпаны і заілены. Пад імі былі прамытыя помпай праходы, у гэтыя праходы прасунутыя рамяні, з дамамогай якіх човен быў прывязаны да адмысловай канструкцыі і падняты. Па выніках дэндрахраналагічнага аналізу можна казаць, што дрэва было ссечана ў прамежку паміж 1500 і 1510 годам. Прыблізны ўзрост дрэва (дуба) — 300 гадоў.\n— У якім стане знаходзіцца човен?\nСяргей Ліневіч: Можна сказаць, што ў вельмі добрым. Захаваўся ён на адсоткаў дзевяноста. Дзесьці яго трошкі пашкодзіла падчас ледаходаў, трохі выламала борт і нос, папсавала карму. Аднак мы можам цалкам аднавіць яго памеры і форму.\nПроба для дэндрахраналагічнага аналізу\n— Для якіх мэтаў маглі выкарыстоўваць такі вялікі човен?\nСяргей Ліневіч: Гэта вельмі цікавае пытанне, над якім мы зараз думаем. Човен вельмі значных памераў: яго даўжыня 8 метраў 32 сантыметры, шырыня — 87 сантыметраў, вышыня каля 70 сантыметраў. Першая версія: яго маглі выкарыстоўваюць для дастаўкі рознага кшталту грузаў, таго ж самага зерня, якое звазілі проста па Нёману ў адно месца, а ўжо потым яно ішло ці на продаж, ці як пэўны падатак. Другі варыянт: яго маглі выкарыстоўваць як частку паромнай пераправы. Калі некалькі такіх чаўноў збіраліся ў адну канструкцыю, на іх рабіўся насціл, і з дапамогай вяроўкі паром перапраўляўся, то на адзін, то на другі бераг.\nМаксім Чарняўскі: У пачатку свайго жыцця ён мог выкарыстоўвацца як транспарт, потым ён мог выкарыстоўвацца як частка складанай канструкцыі, пасля ён мог выкарыстоўвацца яшчэ для чагосьці — пакуль мы можам толькі гадаць. За тое, што ён мог выкарыстоўвацца як частка складанай канструкцыі, сведчыць наяўнасць трох адтулін па адным краі пад самым верхам барта пад квадратныя брусы. Гэта не веславыя адтуліны, не якарныя, гэта канкрэтна адтуліны пад брусы, каб чаўны стаялі ў лінію, не рухаліся адзін адносна другога.\n— Што далей будзе са знойдзеным чоўнам?\nМаксім Чарняўскі: Пакуль гэта вырашаецца. Мы не чакалі, што гэта будзе такая вялікая знаходка. Зараз абмяркоўваецца, дзе ён будзе захоўвацца, пераважае версія, што гэта будзе музей Акадэміі Навук. Самае важнае пытанне — гэта належная кансервацыя!\n— А праблем з кансервацыяй не будзе?\nСяргей Ліневіч: З дрэвам заўжды незразумела. Будуць глядзець спецыялісты, яны будуць вырашаць, як гэта лепш зрабіць. Значныя памеры чоўна патрабуюць значнага расходу хімічных рэактываў.\n— Гэта досыць дорага?\nМаксім Чарняўскі: З аднаго боку дорага. З другога боку — трэба выкарыстоўваць найбольш актуальныя методыкі кансервацыі. Зараз мы пачынаем ліставанне з кансерватарскімі цэнтрамі Польшчы і Расіі. Выходзім на кантакт з людзьмі, якія ўжо займаліся кансервацыяй у Беларусі. Мы ведаем, што ў музеі Берасця былі праведзены вялікія кансерватарскія работы, але зараз там ёсць праблемы з драўнінай. Важна знайсці сучасныя методыкі, распрацаваныя з улікам досведу дзесяцігоддзяў, каб не атрымаць тыя праблемы, што ўжо ёсць у розных музеях. Напрыклад, каля Барысава ў Бярэзіне ляжыць некалькі караблёў-байдакоў, якіх проста няма сэнсу зараз падымаць.\nСяргей Ліневіч: Калі я не памыляюся, у моры каля Францыі знайшлі старажытнарымскі карабель, і дзесяць год прайшло нават не на тое, каб яго падняць, а толькі каб распрацаваць методыку кансервацыі, пабудаваць павільёны, дзе яго будуць сушыць.\nМаксім Чарняўскі: Нам проста шалёна пашанцавала з часам правядзення экспедыцыі. Таму што зараз холадна, але не мінус, вельмі высокая вільготнасць. Калі было б горача, лодка пачала б сохнуць, трэскацца, калі быў мінус, лёд у лодцы пачаў бы яе разрываць. Мы не маглі пакінуць усё, так як ёсць: лодка была фактычна вынесена на берагавую лінію, і яе насавая частка адназначна ўмерзла бы зімою ў лёд, шанцы на тое, што чарговы крыгаход паламае яе, досыць вялікія. Была альтернатыва капаць у Нёмане яму на паўтары глыбіні чоўна, засыпаць яго грунтам, з пазнакамі дзе ён ляжыць на будучае. Але гэтая работа заняла бы нашмат болей часу і сродкаў, чым у нас было.\n— Колькі чаўноў захоўваецца ў беларускіх музеях?\nМаксім Чарняўскі: Усяго па музеях Беларусі стаіць каля шасці чаўноў, але яны толькі часткова захаваныя і даволі маладыя па храналогіі. У свой час чаўноў было шмат папалена, бо ніхто не ўспрымаў іх як нейкую каштоўнасць.\n— Падводныя даследаванні ўжо не першы год маюць поспех. Спачатку гэта знаходкі ў Жаберскім замку, цяпер знаходка ўнікальнага чаўна. Што дало штуршок для развіцця падводнай археалогіі?\nМаксім Чарняўскі: Гэта ўсё стала магчымым дзякуючы дайвінг-цэнтру «Марскі пегас» і асабіста яго стваральніку Андрэю Ліхачову. А з другога боку, падводную археалогію актывізавала тое, што чорныя капальнікі перайшлі з сушы пад ваду. Мы доўгі час лічылі: калі нешта ляжыць пад вадой, яно ў бяспецы. Зараз мы бачым, што гэта не так. Людзі маюць касцюмы, могуць ныраць пад ваду, могуць дазволіць сабе купіць падводны металашукальнік або проста плаваць і збіраць артэфакты. Яны не абмежаваны ніякімі заканадаўчымі ці бюракратычнымі перашкодамі. Яны вольныя і фінансава. Таму прапанова Андрэя Ліхачова вельмі ўдала супала з нарастаннем нашай заклапочанасці. З пачатку было падпісана пагадненне аб супрацоўніцтве Інстытута гісторыі з «Марскім пегасам», пасля была падрыхтавана адна пара дайвераў—археолагаў, потым другая. Нас навучылі дайвінгу, а мы іх вучым археалогіі.\nСяргей Ліневіч: У нас ёсць такі тэрмін, як «палявы сезон». Ён пачынаецца вясной, скончваецца восенню. Але цяпер з дайверамі мы працуем фактычна круглы год. У нас ёсць аб’ект, з якім лепш працаваць па льду. За апошні чатыры гады мы правялі вельмі шмат працы. Працуем фактычна па ўсіх перыядах, пачынаючы ад Каменнага веку, скончваючы Познім Сярэднявеччам і нават Новым часам. Планаў многа, хацелася бы на іх усе знайсці час.\nУ гістарычным музеі пакажуць фота старадаўніх артэфактаў


14/03/2016 Сельская праўда Спорт 0\nУвечары 3 сакавіка шматлікія гледачы, што прыйшлі ў ФАУ “СК” Бадзёрасць”, каб падтрымаць свае каманды, сталі сведкамі гарачых спартыўных баталій. У зале праводзіліся заключныя гульні адкрытага ІІІ ра-ённага спаборніцтва сярод аматараў у міні-футболе “Жабінкаўская футбольная ліга”.\nПершымі на пляцоўку выйшлі гаспадары – футбалісты фізкультурна-аздараўленчай установы, якім супрацьстаяла каманда “Без праблем” з Камянца. Яны змагаліся за “бронзу”. Вельмі хутка высветлілася: праблемы ў гасцей ёсць як у абароне, так і ў нападзенні, а найбольшую “праблему” для іх стварала зла-джаная гульня гаспадароў пляцоўкі. Таму й не дзіўна, што фінальны свісток суддзі матча зафіксаваў лік 6 : 2 на карысць каманды ФАУ, якая і заняла трэцяе месца.\nАднак найбольшую цікавасць, зразумела, выклікала фінальная сустрэча. За кубак лігі змагаліся каманды “Цукровы завод” і “Астрамечава”.\nКажуць, у Астрамечаве “вострыя мячы”? Так, быў пэўны момант у другім тайме, калі на імгненне падалося, што госці здолеюць перахапіць ініцыятыву і навяжуць цукраварам сваю гульню. Аднак жабінкаўскія футбалісты былі сур’ёзна настроены на тое, каб кубак застаўся на радзіме, і правялі ў вароты сапернікаў шэсць мячоў, на якія астрамечаўцы змаглі адказаць толькі двума. Цалкам заслужаная прыгожая перамога. За тое і ўзнагароды каман-дзе і асобным гульцам, што вызначыліся пад час турніру, ад арганізатара – ФАУ “СК” Ба-дзёрасць”.\nЛепшыя гульцы трэцяга сезона футбольнай лігі таксама атрымалі мячы з рук старшыні раённага аб’яднання прафсаюзаў Ніны Калыбскай. Імі сталі варатар Сяргей Кашалюк і лепшы асістэнт Сяргей Супрун, найлепшым бамбардзірам турніру прызнаны Ігар Андраюк з футбольнага клуба “Юніёр”.\nНа здымках: у час правядзення адкрытага раённага спаборніцтва сярод аматараў


22 сакавік 2010, 20:53\nУ Вярхоўным судзе на працэсе над Мікалаем Аўтуховічам і іншымі абвінавачанымі ў падрыхтоўцы тэракту ды ў іншых злачынствах скончыўся допыт Аляксандра Ларына і пачаўся допыт Мікалая Аўтуховіча. Прадпрымальнік заявіў, што яго “праблемы пачаліся пасьля адмовы “адшпіляць” супрацоўнікам падатковай інспэкцыі”.\nАдвакаты Тамара Сідарэнка і Павал Сапелка высьвятлялі ў Аляксандра Ларына, чаму ягоныя паказаньні падчас суду адрозьніваліся ад таго, што ён казаў на сьледзтве. Часьцей за ўсё Аляксандар Ларын адказваў “ня памятаю” альбо “не жадаю адказваць”. Таксама высьветлілася, што на пачатку сьледзтва допыты Ларына праходзілі без адваката, прычым нібыта паводле ягонага жаданьня. Вось як пракамэнтаваў пачутае ў судзе грамадзкі актывіст Мікалай Дземідзенка:\nМяркую, калі чалавек прыдумляе ці калі ягоныя паказаньні напісаныя сьледчым, яму складана праз год знаходжаньня ў турме згадваць гэта ў адкрытым працэсе\n“Мяркую, калі чалавек прыдумляе ці калі ягоныя паказаньні напісаныя сьледчым, яму складана праз год знаходжаньня ў турме згадваць гэта ў адкрытым працэсе. Я гэтым тлумачу блытаніну, непасьлядоўнасьць, памылкі ў паказаньнях Ларына”.\nУдакладняў паказаньні Аляксандра Ларына і судзьдзя Аляксей Цяцюхін. У прыватнасьці, судзьдзя вярнуўся да падзеяў 28 кастрычніка 2005 году, калі Аляксандар Ларын нібыта спрабаваў стрэліць з гранатамёта ў старшыню гарадзенскага аблвыканкаму Ўладзімера Саўчанку. Судзьдзя высьветліў, што аўтамабіля Саўчанкі Ларын ня бачыў і ня мог бачыць, бо той аўтамабіль знаходзіўся ў двары, а Саўчанка назіраў аўтамабіль ахоўнікаў на вуліцы. Адлегласьць да яго была “мэтраў 200”, было “досыць цёмна”. Ларын нібыта стаяў за кустом бэзу, накрыўшыся “маскіровачнай сеткай”, таму яго ня бачыла прыбіральшчыца, якая нечакана апынулася побач. Паводле Ларына, усяго на сваёй “пазыцыі” ён прабыў “хвілін 20—25”. Тры дні таму з паказаньняў Ларына выходзіла, што ён прабыў “на пазыцыі” блізу 3 гадзінаў. Судзьдзя высьвятляў і намер, якім кіраваўся Ларын:\nСудзьдзя Цяцюхін: “Вы нам сказалі, што стаялі, закрыўшыся маскіровачнай сеткай, і назіралі. За чым вы назіралі?”\nЛарын: “За аўтамабілем, за людзьмі, якія там хадзілі”.\nСудзьдзя Цяцюхін: “А навошта?”\nЛарын: “Каб ацаніць сытуацыю?”\nСудзьдзя Цяцюхін: “І што далей?”\nЛарын: “Я адмаўляюся адказваць”.\nПасьля Ларына пачаўся допыт Мікалая Аўтуховіча. Прадпрымальнік сказаў, што не выключае агавору з боку Ларына. “Ён зрабіў непрыгожа і цяпер проста выкручваецца”, — сказаў Аўтуховіч пра паводзіны Аляксандра Ларына ў судзе. Што дакладна зрабіў Ларын, Мікалай Аўтуховіч паабяцаў распавесьці пазьней падчас выступу.\nЯна прапанавала, каб я адлічваў кожны месяц пэўную суму за тое, што займаюся прадпрымальніцкай дзейнасьцю. На гэта я адказаў, што плачу па таксі адзіны падатак, нідзе нікога не падманваю і “левых” грошай зарабіць не магу\nУладзімера Асіпенку Мікалай Аўтуховіч назваў “выключна сумленным” чалавекам і сказаў, што яны разам змагаліся з парушэньнямі з боку некаторых чыноўнікаў падатковай інспэкцыі Ваўкавыску. А ўвогуле ягонае змаганьне з гэтымі чыноўнікамі пачалося пасьля вось якой размовы з супрацоўніцай падатковай інспэкцыі:\n“Яна прапанавала, каб я адлічваў кожны месяц пэўную суму за тое, што займаюся прадпрымальніцкай дзейнасьцю. На гэта я адказаў, што плачу па таксі адзіны падатак, нідзе нікога не падманваю і “левых” грошай зарабіць не магу. Увесь горад ведаў, што калі вадзіцель не ўключыў лічыльнік, ён будзе звольнены. Таму за што я вам буду плаціць? Вось з таго часу ў мяне пачаліся праблемы з падатковай”.\nПаводле Аўтуховіча, пра злоўжываньні мясцовых чыноўнікаў ён спачатку распавёў мясцоваму супрацоўніку КДБ, але той сказаў, што “справу ўсё роўна не завядуць”. Тады Аўтуховіч давёў інфармацыю пра злоўжываньні да Міхаіла Казлова, які служыў у гарадзенскай міліцыі.\nДопыт Мікалая Аўтуховіча працягваўся і ў другой палове дня.\nНагадаем, працэс у Вярхоўным судзе пачаўся 10 сакавіка і з 16 сакавіка ідзе штодня. Мікалаю Аўтуховічу, Уладзімеру Асіпенку і Аляксандру Ларыну пагражае вышэйшая мера пакараньня — пажыцьцёвае зьняволеньне альбо сьмяротная кара. Часткова віну прызнае толькі Аляксандр Ларын.\nАўтуховіч мяркуе, што Ларын яго агаворвае\nПрацягваецца працэс над Аўтуховічам і Асіпенкам


Выбарчыя праграмы: Улаховіч – за мір на зямлі, Гайдукевіч – за беларускую мову, Караткевіч «падымае» заводы\n«Белсат» спраўдзіў, ці ведаюць у штабах кандыдатаў, з якой праграмай тыя ідуць на выбары?\nУлаховіч вывучыў толькі слоган\nКалі мы датэлефанаваліся да кіраўніка грамадскага аб’яднання «Беларускае казацтва» Мікалая Улаховіча, ён якраз збіраўся ў адпачынак. Пытаемся, ці не пазнаёміць нас з асноўнымі пунктамі праграмы.\n– Ну лозунг вядомы: мір, спакой, справядлівасць, парадак у краіне…\n– Дык а што будзе вашую праграму адрозніваць ад праграмаў іншых кандыдатаў? Можа нейкія разынкі ёсць?\n– Ну ёсць, канешне. Пакуль што я не гатовы адказаць. Вось слоган я асноўны сказаў, на гэтым і будзе будавацца праграма. Менавіта за такое паняцце – за спакой і парадак на зямлі. На нашай перадусім, канешне. Але хацелася б, каб і на ўсёй было так.\nБольш ніякіх падрабязнасцяў з галоўнага атамана выціснуць не ўдалося.\nГайдукевіч абяцае абараняць суверэнітэт «любымі спосабамі», а пасля выбараў – піць ліманад\nУ выбарчым штабе старшыні Ліберальна-дэмакратычнай партыі Сяргея Гайдукевіча нам параілі звярнуцца да ягонага сына Алега, ён там кіраўнік. Адчуваецца, што да размовы падрыхтаваны. Сёлетняя праграма бацькі называецца «За моцную Беларусь!» і з’явіцца ў дзвюх моўных версіях. А слоган такі: «Парадак у краіне, дабрабыт у доме». Штосьці знаёмае, падумалі мы. Дакладна з такім вечны кандыдат Сяргей Гайдукевіч хадзіў на выбары і ў 2001-м і ў 2006 годзе. Што ж у самой праграме?\n«Мы хочам замацавацца на правацэнтрысцкім полі нашай палітычнай сістэмы, – паведамляе нам Алег Гайдукевіч. – Таму першы пункт – абарона суверэнітэту і незалежнасці Рэспублікі Беларусь, прычым у шырокім сэнсе слова – і палітычна, і эканамічна. Напрыклад, мы лічым, што ва ўсіх саюзах, у тым ліку і з Расеяй мы павінны больш адстойваць нацыянальныя інтарэсы. Нашыя чыноўнікі слаба іх адстойваюць, – дазваляе сабе крытыку Алег Гайдукевіч. – Далей эканамічныя рэформы, разумныя. У першую чаргу, звязаныя з развіццём сярэдняга, малога ды іншых відаў бізнесу. І ў першую чаргу, нацыянальнага бізнесу. Адзін з пунктаў: перадаць у арэнду бясплатна на тры гады прадпрымальнікам усе памяшканні ў краіне, якія пустуюць. Спрасціць правяранні, падатковую нагрузку».\nУ палітычным плане штаб Гайдукевіча прапаноўвае сябраваць з усімі: «Мы выступаем за зняцце ўсіх санкцыяў пасля выбараў, каб Беларусь інтэгравалася ў Еўропу, будавала адносіны са Злучанымі Штатамі Амерыкі і пры гэтым заставалася хаўруснікам Расейскай Федэрацыі».\nІ тут ужо не зусім чаканы працяг: «Будзем падтрымліваць развіццё беларускай мовы. І самае галоўнае, што хачу для «Белсату» сказаць: не трэба думаць, што Гайдукевіч будзе падгульваць уладзе. Не будзе гэтага. Мы лічым сябе апазіцыяй, таму будзем гаварыць, крытыкаваць і ўпэўнены, што нашая перадвыбарчая кампанія будзе вельмі магутнай. Рыхтуемся да пікетаў, рыхтуемся да выступаў».\nА як у кантэксце сяброўства з Захадам ставіцеся да расейскіх авіябазаў на тэрыторыі Беларусі?\n– Што датычыць расейскай авіябазы, мы лічым, што супраца ў вайсковай сферы з Расейскай Федэрацыяй выгоднае Беларусі, але пры гэтым трэба развіваць вайсковую супрацу і з краінамі Еўрапейскага Звязу. Мы павінны прытрымлівацца нейтралітэту. Але сама база нас не пужае. У нас агульная СПА (супрацьпаветраная абарона – рэд.) цягам многіх гадоў, проста шмат якія неспецыялісты гэтую праблему вельмі моцна нагнятаюць. Там тры самалёты будуць стаяць – нічога страшнага ў гэтым няма. Трэба глядзець з увагі на нацыянальныя інтарэсы: калі нам выгадна, у тым ліку і эканамічна, наяўнасць гэтай базы, нічога кепскага тут няма. Але паступацца суверэнітэтам мы ніколі не будзем. І калі пытанне паўстане: не важна, з боку Расеі ці нейкай іншай краіны… гэта пазіцыя нашага кандыдата і нашай партыі, нас ніколі не трэба называць прарасейскімі – не былі мы ніколі прарасейскімі! І не будзем! Як толькі ўзнікнуць пытанні з суверэнітэтам краіны, мы першыя, хто выйдзе і будзе абараняць суверэнітэт як заўгодна, любымі спосабамі!\nПасля такіх заяваў мы пацікавіліся, ці ў выпадку нязгоды з вынікамі выбараў Гайдукевіч выйдзе на Плошчу. «Толькі святочны мітынг можа быць пасля заканчэння галасавання, – паведаміў ягоны сын. – Радасць, усмешкі на тварах. Выпіць ліманад, адзначыць. Мы яшчэ абвесцім, што будзе пасля выбараў. Адназначна будзем святкаваць».\nКараткевіч будзе рабіць беларусаў больш беларускімі\nУ штабе актывісткі грамадзянскай кампаніі «Гавары праўду!» і прадстаўніцы кааліцыі «Народны рэферэндум» Таццяны Караткевіч на паведамілі, што ейная праграма заснаваная на пытаннях «Народнага рэферэндума» і скіраваная на тое, каб вывесці краіну з крызісу. Таму асноўная частка будзе датычыць эканомікі: што рабіць, каб аднавіць прамысловасць і разняволіць бізнес. Далей – вялікі блок сацыяльнай абароны. «Мы лічым, што дзяржава павінна абараняць людзей» – удакладніў кіраўнік штабу Андрэй Дзмітрыеў.\nУ міжнародным накірунку – канцэпцыя адказнага суседства: «Мы бачым Беларусь нейтральнай краінай, у якой няма замежных вайсковых базаў. Таксама мы лічым, што Беларусь павінна перагледзець усе міжнародныя дамовы і саюзы, у якіх мы цяпер знаходзімся, і вырашыць, ці яны сапраўды адпавядаюць нашым нацыяльнальным інтарэсам. Трэба будаваць незалежную еўрапейскую краіну. Але незалежным можна быць толькі тады, калі ты эканамічна паспяховы і не ёсць мішэнню для іншых краінаў».\nБудзе ў Караткевіч і асобны блок, прысвечаны развіццю беларускай культуры, мовы і «ўсяго, што будзе адукоўваць беларусаў, рабіць іх больш беларусамі».\n– А Гайдукевіч вось заяўляе, што бясплатна аддасць прадпрымальнікам на тры гады арэндныя плошчы. У вас ёсць нейкія падобныя разынкі?\n– Мы прапануем стварыць антыкрызісныя камісіі для кожнага заводу, куды паклікаць дасведчаных людзей усяго свету, каб «падняць» гэтыя заводы. Што датычыць бізнесу, мы прапануем 5-гадовы мараторый на змену падатковага заканадаўства. Таксама хочам зрабіць інвестыцыйна прывабнай краіну і даць магчымасць тым, хто хоча інвеставаць у Беларусь, рабіць гэта адкрыта.\nПраграмы будуць апублікаваныя пасля афіцыйнай рэгістрацыі кандыдатаў на прэзідэнцтва.\nІнга Астраўцова, Гарась Валатовіч, belsat.eu\nТэгі: Гайдукевіч, Караткевіч, Улаховіч


Публікацыі па тэме «Андрэй Хадановіч» | Новы Час\nМінск +0℃ +3℃ +1℃ -1℃\nБрэст +2℃ +4℃ +4℃ +3℃\nВіцебск +1℃ +2℃ +1℃ +1℃\nГомель +0℃ +1℃ +3℃ +1℃\nГродна +3℃ +5℃ +3℃ +1℃\nМагілёў +0℃ +1℃ +2℃ +0℃\n1 долар ЗША 2.56 2.567\n1 еўра 3.0438 3.0586\n100 грывень 9.0188 9.0228\n10 польскіх злотых 6.8171 6.8287\n100 расійскіх рублёў 3.3894 3.3976\nХронікі МДЛУ: зварот рэктара, падтрымка ад Хадановіча і новыя акцыі\nНа абарону студэнтаў выйшлі бацькі і выкладчыкі.\n«Санаторыі пад клепсідрай» запрашае на лекцыю-канцэрт у прамым эфіры\nШостая сустрэча «Санаторыю пад клепсідрай» прысвечаная парадаксальнай постаці, што стала голасам пакалення і сімвалам руху «Салідарнасць», але была нашмат глыбейшая і цікавейшая за плоскаць палітыкі, — Яцаку Качмарскаму. Запрашаем 26 траўня на лекцыю-канцэрт Андрэя Хадановіча ў прамым эфіры.\n«Санаторый пад клепсідрай»: Знойдзеныя ў перакладзе\nАрганізаваны Польскім Інстытутам у Мінску пры падтрымцы выдавецтва «Логвінаў» цыкл «Санаторый пад клепсідрай» уключае літаратурныя чытанні і размовы пра культавых польскіх аўтараў ХХ-ХХІ стагоддзя, сярод якіх ёсць і нобелеўскія лаўрэаты і лаўрэаткі.\nРусалка пасялілася ў трактары «Беларус»\nУ нядзелю, 3 лістапада, ў «доме з русалкамі» трактаразаводскага пасёлка беларускі паэт, бард і выдавец Дзмітрый Строцаў прэзентаваў уласную кнігу «Вялікія вершы і малыя паэмы», у якую ўвайшлі творы, напісаныя з 1989 па 2016 гады.\nБез танка, але з «Бахарэвічам» і Жаданом. Што будзе на фестывалі «Прадмова»?\nУ прасторы ОК16 у Мінску з 4 па 7 красавіка пройдзе фестываль інтэлектуальнай кнігі «Прадмова». Асноўная ідэя фестывалю: узмацненне і развіццё інтэлектуальнага асяроддзя краіны, паведамляе Еўрарадыё.\nМойшэ Кульбак. Вяртанне\nУ Мінску прайшла прэзентацыя рамана рэпрэсаванага пісьменніка Мойшэ Кульбака «Панядзелак», перакладзенага з ідыш на беларускую Сяргеем Шупам.\nПольскі бестселер «Сонька» пераклалі на беларускую і прэзентуюць у Мінску\nПрэзентацыя беларускамоўнага перакладу рамана знакамітага польскага пісьменніка Ігната Карповіча «Сонька» адбудзецца 23 лістапада ў рамках цыклу «Месяц польскай літаратуры».\nМесяц польскай літаратуры ў Мінску\nПольскі Інстытут у Мінску разам з беларускімі партнёрамі запрашае ўсіх аматараў прыгожага слова на літаратурны лістапад.\nВайсковыя могілкі — гэта пра жыццё\nАбарона Вайсковых могілак перарасла межы змагання за помнікі і агароджы. Цяпер гэта змаганне за права быць гаспадарамі горада і краіны і будаваць сваё жыццё так, як гэтага хочуць людзі, а не чыноўнікі.\nМы ўсе любім Глеба Лабадзенку\nЖурналіст і грамадскі дзеяч стаў пятнаццатым лаўрэатам прэміі «За свабоду думкі» імя Васіля Быкава.\nАбвяшчаецца прыём заявак на прэмію імя Наталлі Арсенневай\nПра «Ляльку», яе пераклад і яе перакладчыкаў\nПраца літаратара, выяўляецца, можа быць у нас небяспечнай. Тым больш, калі ён яшчэ – мадэратар на прэзентацыі рамана Баляслава Пруса «Лялька» ў беларускім перакладзе. Шмат хто ўжо напісаў пра здарэнне, што адбылося на кніжным кірмашы 3 сакавіка, дарэчы — у Сусветны дзень пісьменніка.\nСкандал на кніжным кірмашы: невядомы абліў Хадановіча кавай і ўцёк\n3 сакавіка на кніжным кірмашы ў Мінску адбыўся скандал. Падчас прэзентацыі беларускага перакладу «Лялькі» Баляслава Пруса, што адбывалася на польскім стэндзе, невядомы хлопец абліў паэта Андрэя Хадановіча кавай і ўцёк.\nСяргей Жадан: У цягніку я адчуваў, што трапіў ва Украіну напярэдадні вайны\nВядомы ўкраінскі літаратар Сяргей Жадан ужо трэці год прыязджае ў Беларусь на міжнародны паэтычным фестывалі памяці Міхася Стральцова. На сёння ён хіба самы перакладаны беларусамі ўкраінскі літаратар пасля Тараса Шаўчэнкі.\nАндрэй Хадановіч. Нататкі не толькі таткі\nКнігу «Нататкі таткі» Андрэй Хадановіч лічыць адной з найлепшых, што напісаў. Яна, як і кнігі іншых яго калег, што пішуць для маленькіх, патрэбна будучыні Беларусі, бо галоўныя чытачы — нашы дзеці. 13 лютага Андрэю Хадановічу споўнілася 45. І гэта яго расповед пра самога сабе.\nТБМ запрашае на прэзентацыю кніг з серыі «Паэты планеты»\nНа сядзібе ТБМ 7 лютага адбудзецца прэзентацыя найлепшых кніг унікальнай серыі «Паэты планеты» з удзелам выдаўца Зміцера Коласа і перакладчыкаў.\nНататкі Андрэя Хадановіча\nУ жніўні 2012 года «Новы Час» друкаваў нарыс пра Андрэя Хадановіча, аднак адразу адзначу, што з таго артыкула ўзятая толькі дата народзінаў героя — 13 лютага 1973 года. Усё астатняе Андрэй расказвае пра сябе сам.\nАндрэй Хадановіч прадставіў новыя вершы ў музеі Коласа (фота)\nКультурная пляцоўка «Арт сядзіба» працягвае ладзіць акустычныя канцэрты з паэтычнай часткай пад назвай «Acoustic Sun Fest». Чарговая такая імпрэза прайшла 20 ліпеня ў дворыку музея Якуба Коласа. На ёй выступілі гурты «Бачу ўпершыню», ZnaROCK і :B:N:, а таксама паэты Дар’я Бялькевіч і Андрэй Хадановіч.\nЛеанард Коэн: меланхалічная балада працягласцю ў жыццё\nКанадскі спявак Леанард Коэн даўно меў сусветную вядомасць і статус зоркі, як аўтар і выканаўца сваіх песень (сонграйтар). Нажаль, так часта бывае, што спяваючыя паэты такога ўзроўню, як Коэн, абрываюць сваю песню на самай шчымлівай ноце…\n«Жывы Фэст»: музыка, паэзія, вандроўкі\n26 лістапада ў клубе «Брюгге» (пр. Партызанскі, 6А) пройдзе вялікі фестываль «Жывы Фэст».\nСяргей Шчурко пра Вольгу Хіжынкову: калі Оля выйдзе на волю, адправім яе на мора\nЖыхар Брэста адседзеў 15 сутак са зламанай рукой\nНа былога следчага Яўгена Юшкевіча завялі крымінальную справу\nКаб асудзіць інваліда-вазочніка, суддзя прыехаў да яго дадому\nФотафакт. Хочаце сустрэць Новы год у стылі БЧБ?\nВядоўца і музыка Аляксандр Памідораў звольніўся з Радыё Рокс\nВользе Хіжынковай далі яшчэ 15 сутак арышту\n«Радзіма ўзнагародзіла не толькі 10 "суткамі", але яшчэ і хатнім арыштам на 14 дзён – пацвердзілі COVID-19»\n«Нас пасадзілі па-азіяцку: ногі пад сябе, угнуць галаву ўніз, рукі за спіной. Хто варушыўся — білі»\nБараніў маці ад дубінак, трапіў пад суд


У Мядзеле праспявалі гімн з усёй краінай\nГалоўная » Навіны і падзеі » У Мядзеле праспявалі гімн з усёй краінай\nУ Мядзеле праспявалі гімн з усёй краінай04 ліпеня 2011\n3 ліпеня на Мядзельшчыне, як і па ўсёй рэспубліцы святкавалі Дзень незалежнасці. На цэнтральнай плошчы горада Мядзел - плошчы Шаранговіча была арганізавана выязны гандаль і імправізаваная сцэна, на якой і праходзіла афіцыйная частка мерапрыемства.\nАдразу хочацца сказаць, што праз знаёмых і сяброў я даведаўся аб нейкім моташоу, якое павінна было ўпрыгожыць свята, пра што было напісана ў праграме святкавання, якая красавалася на ўваходзе ў гарадскі дом культуры. Натуральна, такое прапускаць нельга, шоу як ніяк! Аднак, якое ж было расчараванне, калі дзяўчаты з БРСМ паведамілі, што шоу не будзе.\nКанцэртная праграма складалася ў асноўным з песень, пад якія па плошчы бегалі і гарэзавалі малыя. Парадавалі дзяўчыны з суседняга Вілейскага раёна з калектыву "Экспромт" і спявалі прыгожа і самі вельмі нават нічога :)\nБРСМ арганізавала акцыю "Мы віншуем Беларусь", сутнасць якой была ў наступным: кожны жадаючы мог падысці і напісаць на лісточку сваё пажаданне-віншаванне нашай краіне, а ў канцы ўсе пажаданні разам з паветранымі шарамі былі адпраўленыя ў неба.\nУвогуле, свята прайшло, у канцы разам з усёй Беларуссю праспявалі гімн, пасля чаго была дыскатэка, не да раніцы вядома, але ўсё ж і толькі галоўная канцэртная пляцоўка Мядзела - летні амфітэатр красаваўся ў ганарлівай адзіноце ...


Дэлегацыя Шчучынскага раёна прыняла ўдзел ва ўрачыстых мерапрыемствах, прысвечаных 72-й гадавіне з дня стварэння Гур’еўскай гарадской акругі | Щучинская районная газета Дзяннiца\nГлавная » Дэлегацыя Шчучынскага раёна прыняла ўдзел ва ўрачыстых мерапрыемствах, прысвечаных 72-й гадавіне з дня стварэння Гур’еўскай гарадской акругі\nСоздано Сергей Касперчук 18.09.2018 в 10:42\nЦесныя сяброўскія адносіны звязваюць Шчучын з горадам-пабрацімам Гур’еўскам Калінінградскай вобласці Расійскай Федэрацыі. Вось і ў мінулую суботу дэлегацыя нашага раёна ў складзе старшыні райвыканкама С.В. Ложэчніка і яго намесніка А.В. Садоўскага прыняла ўдзел ва ўрачыстых мерапрыемствах, прысвечаных 72-й гадавіне з дня стварэння Гур’еўскай гарадской акругі.\n– Гур’еўск славіцца сваёй гасціннасцю і мае цесныя сяброўскія сувязі не толькі з беларускім Шчучынам, але і з шэрагам польскіх гарадоў, прадстаўнікі якіх таксама не прапусцілі магчымасці пабываць на свяце, - гаворыць намеснік старшыні райвыканкама Аляксей Валянцінавіч Садоўскі. – А атрымалася яно проста выдатным! І вельмі душэўным.\nСтартавала свята ў гур’еўскім парку культуры і адпачынку, дзе на галоўнай сцэне прайшоў тэатралізаваны пралог, на адным дыханні творчыя калектывы праз песні і танцы расказалі аб слаўнай гісторыі нашага горада-пабраціма. Удзельнікамі свята сталі ўсе тэрытарыяльныя кіраванні Гур’еўскай гарадской акругі, прадстаўнікі грамадскіх арганізацый і прадпрыемстваў, работнікі сфер адукацыі, культуры і медыцыны, школьнікі, спартсмены і многія іншыя. Па добрай традыцыі гасцінныя гур’еўцы сустрэлі гасцей хлебам-соллю і пачаставалі духмяным караваем.\nНа тэрыторыі парку разгарнуліся падворкі: кожнае тэрытарыяльнае кіраванне прадставіла сваю праграму – з песнямі, танцамі, пачастункамі і выставамі вырашчанага ўраджаю. Кіраўніцтва Гур’еўскай гарадской акругі разам з афіцыйнымі асобамі з урада Калінінградскай вобласці і гасцямі з Польшчы і Беларусі наведала кожны падворак, каб ацаніць іх працу і ўзнагародзіць памятнымі прызамі і падарункамі.\nУсіх удзельнікаў свята павіншавалі кіраўнік Гур’еўскай акругі А.Л. Курылаў і глава адміністрацыі акругі С.С. Падольскі, якія пажадалі моцнага здароўя, шчасця, мірнага неба над галавой і адзначылі, што галоўным багаццем муніцыпалітэта з’яўляюцца яго жыхары – актыўныя, неабыякавыя і вельмі працавітыя, улюбёныя ў свой край. Трымалі слова і прадстаўнікі дэлегацый з Беларусі і Польшчы, якія падзякавалі кіраўніцтву акругі за сардэчны прыём і такое выдатнае свята. Госці з гарадоў-пабрацімаў таксама пажадалі Гур’еўскай гарадской акрузе далейшага дынамічнага развіцця і поспехаў, росквіту яе жыхарам.\nВялікі гала-канцэрт з удзелам самых вядомых творчых калектываў муніцыпалітэта і Калінінградскай вобласці нікога з гледачоў не пакінуў абыякавым - песенныя і танцавальныя выступленні сталі сапраўдным упрыгожаннем свята. Затым на галоўнай сцэне адбылася цырымонія ўзнагароджання актыўных і вядомых дзеячаў муніцыпалітэта. Вячэрняя праграма святкавання Дня акругі пачалася з яркага, маляўнічага шоу “Новы Герой”. А потым усіх жыхароў і гасцей акругі чакаў сапраўдны сюрпрыз! Перад імі выступіла зорка расійскай эстрады Анастасія Стоцкая. Свята завяршылася феерверкам.\n– Падчас насычанай святочнай праграмы дэлегацыя нашага раёна азнаёмілася з арганізацыяй навучальнага і выхаваўчага працэсу ў гімназіі і сучасным дзіцячым садзе горада Гур’еўска, – дзеліцца намеснік старшыні райвыканкама А.В. Садоўскі. - Уражанні засталіся самыя пазітыўныя, а некаторыя крэатыўныя ідэі магчыма будзе рэалізаваць і ў нашым раёне. Падчас правядзення дзелавых сустрэч зацікаўленасць у наладжванні пабрацімскіх сувязяў выказалі прадстаўнікі гміны Нова-Мяста-Любаўске (Польшча), якія па запрашэнні старшыні райвыканкама С.В. Ложэчніка наведаюць у бліжэйшы час Шчучынскі раён. Плануецца падпісаць пагадненне паміж Шчучынам і гмінай Нова-Мяста-Любаўске аб далейшым супрацоўніцтве і развіцці пабрацімскіх сувязяў.


Традыцыі Раства Усе мы больш-менш ведаем, якія традыцыі ў нас адзначаць Раство, але нам таксама цікава, якія мэтамарфозы зь імі адбываліся і адкуль яны вядуцца. Калісьці мы ўжо пісалі пра вігілійную вячэру і стравы, якія да яе падаюцца. А зараз успомнім яшчэ некаторыя чароўныя рэчы. А менавіта зьяўленьне ў нашых хатах СантаКлауса і калядаваньні. Звычай калядаваць – хадзіць па хатах зь песьнямі і жартамі, часта пераапранутымі, і выпрошва... More »\nЧас на роздумы над жыцьцём ...Першыя халады, цемна ўвечары – надыходзіць позьняя восень. Ўсё заціхае, быццам само жыцьцё засынае да пачатку наступнае вясны; але гэта толькі так падаецца зь першага позірку. Канец літургічнага года, Адвэнт і пачатак новага – вельмі адказны пэрыяд для кожнага хрысьціяніна. І ў гэты час духоўнае жыцьцё ня толькі не засынае, але павінна набыць асаблівую інтэнсіўнасьць. Хтосьці можа зьдзівіцца, чаму так. Пост... More »\nНа шляху да сьвятарства Дыяканат у Віцебскай дыяцэзіі У нядзелю 9 кастрычніка ў Віцебскай дыяцэзіі адбыліся пасьвячэнні ў дыяканы двух клерыкаў - Юрыя і Мікалая. Пасьвячэньне ўдзяліў арцыпастыр Віцебскай дыяцэзіі ксёндзбіскуп Уладыслаў Блін. Таксама тут ў гэты ж дзень быў удзелены сакрамэнт канфірмацыі. Трэба сказаць, што нячаста здараецца, каб у адной парафіі адбывалася адначасова так шмат значных як для парафіі, так і для Касьцёла мер... More »\nГераізм у смутны час - з гісторыі Касьцёла на Беларусі Беспамяцтва – небясьпечная хвароба. Змог бы чалавек будаваць сваё жыцьцё, разьвівацца, калі б забываў усё, што адбывалася зь ім учора? Не, гэта б было існаваньне бяз сэнсу і мэты. Памяць – гэта ня проста ўласьцівасьць нашае псыхікі. Гэта – фундамэнт, невычэрпная крыніца сілы, бо, ведаючы вопыт папярэднікаў, лягчэй пераадольваць цяжкасьці на ўласным шляху. Перажываючы складаныя часы,... More »\nFirst Previous [4172-4217] Next Last


Бургамістр Бельска-Падляшскага Бароўскі прэтэндуе на новы тэрмін | БЕЛАРУСКАЕ РАДЫЁ РАЦЫЯ\nРанейшы бурмгамістр Яраслаў Бароўскі – кандыдат Бельскай Кааліцыі на чарговы тэрмін на бургамістра горада. Народжаны ў 1972 годзе Бароўскі закончыў прэстыжную Вышэйшую гандлёвую Школу ў Варшаве, працаваў спецыялістам па маркетынгу ў Бельскім «Унібудзе».\nБельшчане задаволеныя працай бурмістра і многія гатовы прагаласаваць за яго кандыдатуру чарговы раз:\n— Ён стараецца і добры бургамістр. Калі будзе кандыдаваць, дык атрымае мой голас.\n— Я не наракаю і ўсё ж буду за цяпершаняга бургамістра.\nЯраслаў Бароўскі абяцае што працягне падтрымку нацыя нальных меншасці ў Бельску , звяртае таксама ўвагу на магчымасць выкарыстання аднаўляльных крыніц энэргіі, ды іншае:\n— Рашэнне людскіх праблем. Калі мы хочам, каб быў чалавек, які ведае гэтыя праблемы і мае ідэю, як задаволіць гэты патрэбы, дык трэба ісці і галасаваць. Бо можам прачнуцца ў такой рэчаіснасці, што не будзем мець ні на што ўплыву.\nРэгістрацыя кандыдатаў на бургамістраў войтаў і прэзідэнтаў гарадоў завершыцца 26 верасня. На сённяшні дзень у дзейнага бургамістра 3 супернікаў. Гэта 26 гадовы юрыст Аркад’юш Вашкевіч які кандыдуе са спісу СЛД. Томаш Грыневіцкі які стартуе з свайго камітэта з падтрымкай Яраслава Говіна і цяперашняя намесніца бургамістра Бажэна Зволіньска. Выбары ў мясцовае самакіраванне прызначаны на 21 кастрычніка.